hotchpotch/miracl-hf-unified huggingface dataset:
ตระกูลโอะดะ
ตระกูลโอะดะ เป็นตระกูลที่มีความสำคัญใน ยุคเซ็งโงะกุ เพราะเป็นตระกูลของ โอดะ โนะบุนากะ ไดเมียวคนสำคัญในยุคนั้นที่มีแนวความคิดจะรวม ญี่ปุ่น ให้เป็นหนึ่งเดียวแต่ยังไม่ทันสำเร็จก็ถูกฆ่าตายเสียก่อน
ผู้สถาปนาตระกูลโอดะนั่นคือ ไทระ โนะ ชิกะซะเนะ ซึ่งเป็นนายทหารตระกูลไทระในช่วงสงครามเก็มเป ซึ่งตระกูลโอดะนี้แม้ว่าจะไม่ได้สืบเชื้อสายจักรพรรดิ แต่ก็มีความแข็งแกร่งยาวนาน จนถึงสมัยของโอะดะ โนบุฮิเดะ ซึ่งได้รับฉายาว่า"พยัคฆ์แห่งโอวาริ"ก็สามารถเอาชนะตระกูลอันโจได้ใน ค.ศ.1540 และมาถึงสมัยของโนบุนากะ ซึ่งถือว่าเป็นยุคทองของตระกูลเลยก็ว่าได้ เพราะมีถึงพลปืนอันเกรียงไกร มีขุนพลคนดีอยู่เยอะ อย่างเช่น โทโยโทมิ ฮิเดโยชิ,มาเอดะ โทชิอิเอะ,นิวะ นากาฮิเดะ,ชิบาตะ คัตสึอิเอะ,โมะริ รันมะรุ ฯลฯ อีกมากมายที่คอยช่วยเหลือโนบุนากะจนสามารถเป็นใหญ่ได้ในคันโตและฮอนชู
แต่เมื่อถึง ค.ศ.1582 โนบุนากะก็ถูกลอบสังหารโดยอะเกะชิ มิสึฮิเดะที่วัดฮอนโนจิ หลังจากการสิ้นชีพของโนบุนากะ ตระกูลโอดะจึงถูกริบอำนาจกลายเป็นเพียงตระกูลขนาดเล็ก
ตระกูลโทโยโตมิ
ตระกูลโทโยโตมิ เป็นตระกูลสำคัญในยุคเซ็งโงะกุ เพราะ โทโยโตมิ ฮิเดโยชิ ซึ่งเป็นต้นตระกูลนั้นเป็นขุนศึกคนสำคัญของ โอดะ โนบูนางะ ต่อมาเมื่อโนะบุนะงะสิ้นชีวิตฮิเดโยชิจึงขึ้นมามีอำนาจแทน
และเมื่อขึ้นมามีอำนาจแล้วฮิเดโยชิก็ได้สืบทอดงานของโนะบุนะงะที่ทำค้างไว้ต่อจนสำเร็จคือการรวมญี่ปุ่นให้เป็นหนึ่งเดียว
แต่ตระกูลของเขาก็หมดอำนาจและสิ้นสุดลงในสมัยของ โทโยโตมิ ฮิเดโยริ บุตรชายของเขาที่ยุทธการเทนโนะจิ ในปี 1615
ไรต์อะพริซันเนอร์
ไรต์อะพริซันเนอร์ (WriteAPrisoner.com) เป็นเว็บไซต์ที่ตั้งอยู่ในสหรัฐอเมริกาเพื่อให้นักโทษที่ถูกจองจำทั้งในและนอกสหรัฐอเมริกาสามารถสร้างหน้าประวัติส่วนตัวเพื่อหาเพื่อนทางจดหมาย ขอรับความช่วยเหลือทางกฎหมาย โอกาสทางด้านการศึกษา และการหาที่พักอาศัย เว็บไซต์นี้ได้ถูกเรียกว่าเป็นเฟซบุ๊กของนักโทษ
อะดัม เลิฟเวลล์ (Adam Lovell) เป็นผู้ริเริ่มและสร้างเครือข่ายสังคมนี้เมื่อเดือนกันยายน พ.ศ. 2543 ก่อนที่เครือข่ายทางสังคมต่าง ๆ จะเป็นที่นิยมทางอินเทอร์เน็ต เขาได้กล่าวว่าเขาได้ก่อตั้งพื้นที่นี้ขึ้นมาเพื่อให้การบริการหาเพื่อนทางจดหมายและบริการให้คำแนะนำต่อนักโทษ ในปัจจุบันนี้ทางเครือข่ายได้นำเสนอมากกว่าการบริการหาเพื่อน แต่ยังรวมถึงการช่วยนักโทษหางาน หาสถานที่พัก หลังจากถูกปล่อยตัว โอกาสทางการศีกษา และวิธีการตั้งตัวเมื่อพ้นโทษ
เว็บไซต์มีพื้นที่สำหรับผู้เข้าชมได้แลกเปลี่ยนความคิดเห็นสำหรับปัญหาต่าง ๆ ในเรือนจำ และได้จัดตั้งโครงการ หนังสือหลังห้องขัง เพื่อช่วยเป็นประโยชน์ด้านการศึกษาในเรือนจำ ซึ่งโครงการนี้ได้ถูกนำไปลงตีพิมพ์ในนิตยสาร Oprah Winfrey
โรยส์โตน แดร็นเตอ
โรยส์โตน ริกกี แดร็นเตอ () เป็นนักฟุตบอลชาวดัตช์ เกิดเมื่อวันที่ 8 เมษายน ค.ศ. 1987 เล่นตำแหน่งแบ็กซ้ายและปีก ปัจจุบันเล่นให้กับสโมสรฟุตบอลเรดิง
ลูกหมาก (ข้อต่อ)
ลูกหมาก () เป็นข้อต่อชนิดรูปร่างกลม หน้าสัมผัสเรียบ ติดตั้งอยู่ในเบ้าซึ่งสามารถทำให้วัตถุที่ถูกเชื่อมต่อกันด้วยลูกหมากสามารถเคลื่อนไหวหรือหมุนได้มากถึง 360 องศา มีการดัดแปลงไปใช้งานเพื่อเป็นข้อต่อรูปแบบต่าง เช่น ในรถยนต์มักใช้สำหรับเป็นข้อต่อในระบบกันสะเทือน ระบบบังคับเลี้ยว
เฟร์นันโด กาโก
เฟร์นานโด รูเบน กาโก () เกิดวันที่ 10 เมษายน ค.ศ.1986 ในบัวโนสไอเรส ประเทศอาร์เจนตินา เป็นนักฟุตบอล เขาเคยเล่นในเซเรียอากับสโมสรโรมา โดยยืมมาจากเรอัลมาดริด ปัจจุบันเล่นให้กับโบกายูนิออร์สในตำแหน่งกองกลาง
ดาบิด มาเตโอส
ดาบิด มาเตโอส รามาโฆ () เกิดวันที่ 22 เมษายน ค.ศ. 1987 ในมาดริด) ประเทศสเปน เขาเล่นให้เรอัลซาราโกซา (ยืมมาจากเรอัลมาดริด) ตำแหน่งกองหลัง
สกูบี้-ดู ตอน มนต์เพลงแวมไพร์
กูบี้-ดู ตอน มนต์เพลงแวมไพร์ () เป็นภาพยนตร์ที่ทำเพื่อลงวิดีโอโดยเฉพาะในชุดสกูปีดู ออกให้เช่าผ่านทางแอมะซอนอินสแตนต์วิดีโอและไอจูนส์เมื่อวันที่ 22 ธันวาคม ค.ศ. 2011
อันดับพะยูน
อันดับพะยูน เป็นอันดับของสัตว์เลี้ยงลูกด้วยนมขนาดใหญ่อันดับหนึ่ง ใช้ชื่อวิทยาศาสตร์ว่า Sirenia
เดิมที สัตว์ในอันดับนี้ถูกจัดให้อยู่ในอันดับเดียวกับอันดับวาฬและโลมา (Cetacea) ด้วยเห็นว่าเป็นสัตว์เลี้ยงลูกด้วยนมที่อาศัยอยู่ในทะเล และมีรูปร่างคล้ายคลึงกัน แต่ต่อมาในปี ค.ศ. 1816 อ็องรี มารี ดูว์ครอแต เดอ แบล็งวีล นักสัตววิทยาชาวฝรั่งเศส เป็นบุคคลแรกที่ทำการแยกความแตกต่างระหว่างพะยูนกับโลมาและวาฬ ออกจากกันและจัดพะยูนเข้าไว้ในกลุ่มสัตว์เลี้ยงลูกด้วยนมที่มีกีบในอันดับ Sirenia โดยนับว่าพะยูนมีบรรพบุรุษร่วมกันกับช้างมาก่อน คือ Paenungulata รวมถึงการศึกษาซากดึกดำบรรพ์ของพะยูนสกุล "Eotheroides" ที่พบในประเทศอียิปต์ พบว่ามีลักษณะบางอย่างเหมือนและใกล้เคียงกันกับ Moeritherium ซึ่งเป็นต้นตระกูลของช้างยุคอีโอซีนตอนต้น (ประมาณ 40 ล้านปีมาแล้ว) "Eotheroides" เป็นสัตว์มี 4 ขา มีฟันครบและอาศัยอยู่ในน้ำ ต่อมามีวิวัฒนาการเพื่อให้อาศัยอยู่ในน้ำได้ดีขึ้น โดยที่ขาหลังจะลดขนาดลงและหายไปในที่สุด ส่วนขาหน้าจะเปลี่ยนแปลงไปมีลักษณะคล้ายใบพายเพื่อให้เหมาะสมกับการว่ายน้ำ จากนั้นก็มีวิวัฒนาการมาเรื่อย ๆ จนกลายมาเป็นพะยูนในปัจจุบัน อีกทั้ง แอนสท์ แฮคเคิล นักชีววิทยาชาวเยอรมันได้วิจัยเมื่อประมาณ 100 ปีก่อน โดยพบว่าตัวอ่อนของสัตว์ทั้งสองนี้มีโครงสร้างทางสรีระที่คล้ายกันมากจนในอดีตเมื่อ 40 ล้านปีก่อน ช้างและพะยูนมีต้นตระกูลร่วมกัน ถึงวันนี้มันก็ยังมีงวงและจมูกที่ใช้หายใจเหมือนกัน มีพฤติกรรมสืบพันธุ์ที่คล้ายคลึงกัน และเลี้ยงลูกด้วยนมเหมือนกัน
ปัจจุบัน พะยูนได้ถูกแบ่งออกเป็น 2 วงศ์ คือ Dugongidae และTrichechidae แบ่งได้เป็น 2 สกุล 4 ชนิด กระจายพันธุ์ไปในทะเลและแม่น้ำสายใหญ่ในเขตร้อนและเขตอบอุ่นทั่วโลก กินอาหารจำพวก หญ้าทะเล, สาหร่ายและตะไคร่น้ำ เป็นอาหาร
โดยพะยูนชนิดที่ใหญ่ที่สุดเท่าที่เคยมีมา คือ วัวทะเลชเตลเลอร์ ("Hydrodamalis gigas") ที่อยู่ในวงศ์ Dugongidae ที่มีความยาวถึง 7 เมตร แต่ปัจจุบันได้สูญพันธุ์ไปแล้วเมื่อราว 300 ปีก่อน
โดยคำว่า "Sirenia" นั้นมาจากคำว่า "ไซเรน" ซึ่งเป็นอสูรกายที่อาศัยอยู่ในทะเลในเทพปกรณัมกรีก
สินธพ แก้วพิจิตร
พันโทสินธพ แก้วพิจิตร (เกิด 25 มิถุนายน พ.ศ. 2514) อดีตสมาชิกสภาผู้แทนราษฎรจังหวัดนครปฐม เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคชาติไทยพัฒนา ปัจจุบันสังกัดพรรคประชาธิปัตย์
พันโทสินธพ แก้วพิจิตร เกิดเมื่อวันที่ 25 มิถุนายน พ.ศ. 2514 เป็นบุตรของนายสุนทร และนางอรดี แก้วพิจิตร มีพี่ชายคือนายสมพัฒน์ แก้วพิจิตร อดีตกรรมการบริหารพรรคชาติไทย สำเร็จการศึกษาปริญญาตรี สาขาวิศวกรรมโยธา โรงเรียนนายร้อยพระจุลจอมเกล้า ปริญญาโท สาขา Engineering Management The George Washington University และปริญญาเอก สาขา Computational Sciences and Informatics George Mason Univeresity ด้วยชีวิตครอบครัวสมรสกับนางจุฑามาศ
อดีตรับราชการทหาร ตำแหน่งสุดท้ายคือฝ่ายเสนาธิการประจำผู้บังคับบัญชา สังกัดสำนักเลขานุการกองทัพบก
หลังจากนายสมพัฒน์ แก้วพิจิตร (พี่ชาย) ถูกตัดสิทธิ์ทางการเมืองเป็นเวลา 5 ปี ในคดียุบพรรคชาติไทย พันโทสินธพจึงได้เข้ามาทำงานการเมืองแทนพี่ชาย และลงสมัครรับเลือกตั้งเป็นครั้งแรกในปี พ.ศ. 2554 สังกัดพรรคชาติไทยพัฒนา สามารถเอาชนะฐานุพงศ์ รังสิไตรพงศ์ จากพรรคเพื่อไทย ได้รับการเลือกตั้งเป็นครั้งแรก ปัจจุบันสังกัดพรรคประชาธิปัตย์
พันโทสินธพ แก้วพิจิตร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสงขลา พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 8 เขตเลือกตั้ง โดยแต่ละเขตเลือกตั้ง จะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1 ประกอบด้วยอำเภอเมืองสงขลา
เขตเลือกตั้งที่ 2 ประกอบด้วยอำเภอหาดใหญ่ (เฉพาะเทศบาลนครหาดใหญ่ เทศบาลเมืองคลองแหและตำบลคลองอู่ตะเภา)
เขตเลือกตั้งที่ 3 ประกอบด้วยอำเภอหาดใหญ่ (เฉพาะเทศบาลตำบลคูเต่า ตำบลฉลุง ตำบลทุ่งใหญ่ ตำบลท่าข้าม เทศบาลตำบลน้ำน้อย เทศบาลเมืองควนลัง ตำบลทุ่งตำเสา และเทศบาลเมืองคอหงส์) และอำเภอนาหม่อม
เขตเลือกตั้งที่ 4 ประกอบด้วย อำเภอระโนด อำเภอกระแสสินธุ์ อำเภอสทิงพระ และอำเภอสิงหนคร (เฉพาะตำบลม่วงงาม ตำบลบางเขียด เทศบาลตำบลชะแล้ ตำบลวัดขนุน และตำบลรำแดง)
เขตเลือกตั้งที่ 5 ประกอบด้วย อำเภอสิงหนคร (เฉพาะตำบลปากรอ ตำบลป่าขาด ตำบลทำนบ ตำบลชิงโค และเทศบาลเมืองสิงหนคร) อำเภอควนเนียง อำเภอบางกล่ำ และ อำเภอรัตภูมิ
เขตเลือกตั้งที่ 6 ประกอบด้วยอำเภอหาดใหญ่ (เฉพาะตำบลพะตง เทศบาลตำบลพะตง เทศบาลตำบลบ้านไร่ และเทศบาลเมืองบ้านพรุ) อำเภอคลองหอยโข่ง และอำเภอสะเดา (ยกเว้นตำบลสำนักแต้วและเทศบาลตำบลสำนักขาม)
เขตเลือกตั้งที่ 7 ประกอบด้วยอำเภอนาทวี อำเภอสะบ้าย้อย และอำเภอสะเดา (เฉพาะตำบลสำนักแต้วและเทศบาลตำบลสำนักขาม)
เขตเลือกตั้งที่ 8 ประกอบด้วย อำเภอจะนะ และ อำเภอเทพา
อาร์พีจี-7
อาร์พีจี-7 () เป็นเครื่องยิงจรวดที่มีน้ำหนักเบา มีขนาดลำกล้อง 40 มิลลิเมตร บรรจุลูกจรวดทางปากลำกล้อง สามารถนำไปได้เพียงบุคคลเดียว ยิงด้วยการเล็งตรงจากท่าประทับบ่า ท่านอนราบ หรือใช้ขาหยั่งในการยิง ปรับปรุงมาจากเครื่องยิงจรวดอาร์พีจี-2 ในส่วนของแท่งดินขับ ทำให้มีระยะยิงมากขึ้นกว่าเดิม
เครื่องยิงจรวดอาร์พีจี-7 เดิมผลิตโดยโรงงานอาวุธของกองทัพสหภาพโซเวียต ปัจจุบันถือเป็นสิทธิบัตรของบริษัท ประเทศรัสเซีย รวมถึงมีการใช้สิทธิบัตรอาวุธรุ่นนี้นี้ในการผลิตในประเทศด้วย เช่น ของประเทศจีน ฯลฯ เป็นต้น ด้วยความเรียบง่าย มีราคาถูก และมีประสิทธิภาพพอสมควร ทำให้เครื่องยิงจรวดรุ่นนี้เป็นที่นิยมใช้กันแพร่หลายในกลุ่มกองกำลังติดอาวุธต่างๆ มาจนถึงปัจจุบัน
จัดจ์เมนท์เดย์ (2007)
จัดจ์เมนท์เดย์ (2007) (อังกฤษ:Judgment Day (2007)) เป็นรายการเพย์-เพอร์-วิวมวยปล้ำอาชีพของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 พฤษภาคม ค.ศ. 2007 ณ สนามสก็อตต์เรด เซ็นเตอร์ ในเมืองเซนต์หลุยส์, รัฐมิสซูรี ซึ่งเป็นรายการในลำดับรายการแบคแลช ครั้งที่ 9 และจัดหลังจากศึกแบคแลช (2007) โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน
ในศึกรอว์ (30 เมษายน ค.ศ. 2007) เดอะ เกรท คาลี ได้แอบลอบทำร้าย ชอว์น ไมเคิลส์, เอดจ์ และ แรนดี ออร์ตัน ทำให้ไม่มีสิทธิ์ชิงแชมป์โลก WWE ต่อมาจอห์น ซีนาได้ออกมาท่าคนที่ลอบทำร้าย ชอว์น ไมเคิลส์, เอดจ์ และ แรนดี ออร์ตัน พอเดอะ เกรท คาลี เดินออกมาจอห์น ซีนาทำหน้านิ่งและกลืนน้ำลาย เมื่อเห็นเดอะ เกรท คาลี และจอห์น ซีนาได้เข้าไปลุยเดอะ เกรท คาลี แต่สุดท้ายโดนใส่ท่า Khali Bomb ของเดอะ เกรท คาลีไป ต่อมาในศึกรอว์ (7 พฤษภาคม ค.ศ. 2007) เดอะ เกรท คาลี ได้กลายเป็นผู้ท่าชิงแชมป์โลก WWE อันดับ 1 ในศึกจัดจ์เมนท์เดย์ โดยใส่ท่า Khali Bomb กับชอว์น ไมเคิลส์ แล้วน็อกเอ้าน์ไป ต่อมาเดอะ เกรท คาลี ได้ขโมยเข็มขัดแชมป์โลก WWE ของจอห์น ซีนามา ต่อมาในศึกรอว์ (14 พฤษภาคม ค.ศ. 2007) จอห์น ซีนาพยายามจะเอาเข็มขัดแชมป์โลก WWE คืนจากเดอะ เกรท คาลี แต่ไม่สำเร็จ โดนลอบทำร้ายเสียก่อน
ในศึกสแมคดาวน์! (11 พฤษภาคม ค.ศ. 2007) ในแมทช์การปล้ำระหว่าง ดิอันเดอร์เทเกอร์ กับ บาทิสตา ในกรงเหล็ก Steel Cage ชิงแชมป์โลกเฮฟวีเวท ปรากฏว่าเสมอกันและทำให้แชมป์ไม่เปลี่ยนมือ หลังแมทช์มาร์ค เฮนรี ได้ออกมาลอบทำร้าย ดิอันเดอร์เทเกอร์ จนหมดสภาพ และเอดจ์ ได้ใช้โอกาสใช้สิทธิ์มันนี่อินเดอะแบงค์ ที่ได้มาจาก มิสเตอร์เคนนาดี ชิงแชมป์โลกเฮฟวีเวทจาก ดิอันเดอร์เทเกอร์ และชนะไปในที่สุด ต่อมาในศึกสแมคดาวน์! (18 พฤษภาคม ค.ศ. 2007) บาทิสตา ได้กลายเป็นผู้ท่าชิงแชมป์โลกเฮฟวีเวท อันดับ 1 ในศึกจัดจ์เมนท์เดย์
แก้ว พุทธรัศมี
แก้ว พุทธรัศมี หรือแกว ปุตรัสเมย (Keo Puth Rasmey; ภาษาเขมร: កែវ ពុទ្ឋរស្មី) เกิดที่จังหวัดกำปงจามเมื่อ 1 ตุลาคม พ.ศ. 2497 เป็นนักการเมืองกัมพูชา, พระชามาดาของพระบาทสมเด็จพระนโรดม สีหนุ และเป็นชาวกัมพูชาเชื้อสายจีน ในวันที่ 19 ตุลาคม พ.ศ. 2549 ได้รับเลือกให้เป็นหัวหน้าพรรคฟุนซินเปกซึ่งเป็นพรรคนิยมเจ้าในกัมพูชา สืบต่อจากสมเด็จกรมพระนโรดม รณฤทธิ์
ลต ฉาย
ลต ฉาย (Saloth Chhay) เกิดประมาณ พ.ศ. 2463 – 2465 เป็นนักการเมืองและนักหนังสือพิมพ์ฝ่ายซ้ายชาวกัมพูชา ซึ่งมีบทบาททางการเมืองในช่วง พ.ศ. 2493 จนถึงก่อนเขมรแดงครองอำนาจ เขาเป็นที่รู้จักเพราะเป็นพี่ชายของลต ซอร์หรือพล พต ซึ่งต่อมาเป็นผู้นำพรรคคอมมิวนิสต์กัมพูชาและมีอิทธิพลทางการเมืองของกัมพูชา เชื่อกันว่าเขาถูกฆ่าตายไม่นานหลังจากพนมเปญแตกหรืออาจจะเสียชีวิตระหว่างที่ออกจากพนมเปญ
ฉายเกิดในครอบครัวชนชั้นกลางในเปรกซเบา จังหวัดกำปงธม ต่อมาได้เข้ามาอยู่ในพนมเปญเมื่อประมาณ พ.ศ. 2473 โดยที่ญาติของเขามีความใกล้ชิดกับกษัตริย์กัมพูชาในขณะนั้นคือพระสีสุวัตถิ์ มุนีวงศ์ ฉายมีความสนใจต่อการเรียกร้องเอกราชที่สมบูรณ์ของกัมพูชา ทำให้เขาเข้าร่วมกลุ่มกองโจรกับเซิง งอกทัญเมื่อประมาณ พ.ศ. 2493 และเขาได้ติดต่อกับผู้นำกลุ่มเขมรอิสระคือพระนโรดม จันทรังสีด้วย
ฉายเป็นผู้ให้การสนับสนุนลต ซอร์ น้องชายของเขาเมื่อกลับจากปารีสเมื่อ พ.ศ. 2496 ให้เข้ามาทำงานกับพระนโรดม จันทรังสี แต่ซอร์ปฏิเสธการทำงานกับระบบเจ้าขุนมูลนาย ซอร์ได้อาศัยความสัมพันธ์ของฉายกับกลุ่มคอมมิวนิสต์ที่ต่อต้านจักรวรรดินิยม โดยฉายร่วมมือกับกลุ่มเวียดมิญที่เคลื่อนไหวตามแนวชายแดนกัมพูชาและพาน้องชายของเขาไปเข้าร่วมด้วย และซอร์ได้เข้าร่มในสมาคมเขมรอิสระในที่สุด
กัมพูชาได้รับเอกราชเมื่อพ.ศ. 2496 โดยมีพระนโรดม สีหนุเป็นผู้นำ ฉายเข้ามาเล่นการเมืองกับกรมประชาชนซึ่งเป็นองค์กรถูกกฎหมายของพรรคคอมมิวนิสต์กัมพูชา เขาได้ร่วมกับ เซิน ฟอกโทว ทัช เฟือน และ ฮู ยวน ก่อตั้งคณะกรรมการปกป้องนโยบายเป็นกลางของพระมหากษัตริย์ ใน พ.ศ. 2498 ฉายถูกจับใน พ.ศ. 2498 หลังจากที่หนังสือพิมพ์สามัคคี (Sammaki) โจมตีข้อตกลงทางการทหารระหว่างกัมพูชากับสหรัฐอเมริกา ในช่วงหลัง พ.ศ. 2503 กรมประชาชนถูกกดดันโดยระบอบสังคมของพระนโรดม สีหนุ ฉายถูกขังคุกอีกครั้งเมื่อ พ.ศ. 2512 แต่ถูกปล่อยตัวหลังการรัฐประหาร พ.ศ. 2513 โดยลน นล ระหว่างพ.ศ. 2514 – 2515 ฉายเป็นบรรณาธิการของหนังสือพิมพ์ประโยชัน แขมร์ และเข้าร่วมกับกรมประชาชนที่รื้อฟื้นขึ้นมาใหม่
ฉายเสียชีวิตหลังจากกองทัพเขมรแดงเข้ายึดพนมเปญได้ไม่นาน กองทัพเขมรแดงได้กวาดต้อนประชาชนออกจากเมือง โดยกล่าวอ้างว่าสหรัฐอเมริกาจะมาทิ้งระเบิด เชื่อว่าฉายเสียชีวิตระหว่างการอพยพออกจากพนมเปญหรือถูกทหารเขมรแดงฆ่าตาย
ซิตู จินตุง
ซิตู จินตุง ( "ทะเลสาบจินตุง") เป็นทะเลสาบประดิษฐ์ในเขตตังเกอรัง ประเทศอินโดนีเซีย สร้างขึ้นโดยเขื่อนสูง 16 เมตรซึ่งถูกสร้างขึ้นโดยรัฐบาลอาณานิคมดัตช์ใน พ.ศ. 2476 เขื่อนนี้แตกเมื่อวันที่ 27 มีนาคม พ.ศ. 2552 ทำให้ทะเลสาบแห้ง และน้ำท่วมที่เกิดขึ้นคร่าชีวิตประชาชนไปอย่างน้อย 100 ศพ
โยตะ ซาโต
โยตะ ซาโต (, ) อดีตนักมวยสากลชาวญี่ปุ่น เป็นอดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) ในสังกัดเคียวเอะยิม (สังกัดเดียวกับยูริ อาร์บาชาค็อฟ)
ซะโตเกิดเมื่อวันที่ 1 เมษายน ค.ศ. 1984 ที่เมืองโมริโอกะ จังหวัดอิวาเตะ ประเทศญี่ปุ่น เริ่มชกมวยครั้งแรกเมื่อปี ค.ศ. 2004 ด้วยการแพ้คะแนน 4 ยก ต่อนักมวยชาวญี่ปุ่นด้วยกันเอง ที่โครากูเอ็งฮอลในกรุงโตเกียว ซึ่งต่อมาซาโตก็ได้แพ้อีกหนึ่งครั้งเมื่อปี ค.ศ. 2005 และเสมออีกครั้งหนึ่งในปี ค.ศ. 2009 ต่อมาซาโตได้ครองแชมป์ญี่ปุ่นในรุ่นซูเปอร์ฟลายเวท
ซาโตได้ตำแหน่งแชมป์โลกด้วยการเอาชนะคะแนนอย่างเป็นเอกฉันท์ 12 ยก ด้วยคะแนน 114-112, 116-110, และ 114-112 ต่อ สุริยัน ศ.รุ่งวิสัย นักมวยชาวไทย เมื่อวันที่ 27 มีนาคม ค.ศ. 2012 ที่โครากูเอ็งฮอล ซึ่งซาโตเป็นผู้ท้าชิงในฐานะรองแชมป์โลกอันดับที่ 3 ซึ่งก่อนหน้านั้นซาโตมีสถิติการชกที่ไม่แพ้หรือเสมอใครติดต่อมาถึง 18 ครั้ง มีส่วนสูง 171 เซนติเมตร สูงกว่าสุริยันถึง 10 เซนติเมตร และเป็นฝ่ายใช้ช่วงชกที่ยาวกว่าชกวงนอกตลอด อีกทั้งในยกที่ 3 ซาโตสามารถชกสุริยันลงไปให้กรรมการนับ 8 ได้ถึง 2 ครั้งด้วย ซึ่งภายหลังเมื่อทราบผลการตัดสิน ซาโตถึงกับร้องไห้ด้วยความดีใจ และกล่าวว่าขอมอบตำแหน่งนี้เป็นของขวัญให้แก่ชาวญี่ปุ่นที่ประสบภัยสึนามิเมื่อปีที่ผ่านมา
ซาโตป้องกันตำแหน่งแชมป์ได้ 2 ครั้ง ด้วยการเอาชนะคะแนน ซิลเวสเตอร์ โลเปซ นักมวยชาวฟิลิปปินส์ และชนะคะแนนเรียว อากาโอะ นักมวยชาวญี่ปุ่นด้วยกันมาได้ ซึ่งซาโตสามารถป้องกันตำแหน่งไว้ได้ด้วยการเอาชนะอย่างขาดลอยทั้ง 2 ครั้ง และได้พัฒนาฝีมือการชกขึ้นเรื่อย ๆ ก่อนจะเดินทางมายังประเทศไทย เพื่อป้องกันตำแหน่งกับศรีสะเกษ ศ.รุ่งวิสัย นักมวยชาวไทยที่จังหวัดศรีสะเกษ ตามสัญญาที่มีให้กันก่อนหน้านั้น ซึ่งทางซาโตได้ตั้งเงื่อนไขไว้ 4 ข้อ คือ 1. ต้องชกในเวทีในร่ม ติดเครื่องปรับอากาศ 2. ต้องเดินทางด้วยเครื่องบินชั้นเฟิร์สคลาส 3. ขอพักในโรงแรมห้าดาวที่จังหวัดอุบลราชธานีเท่านั้น เนื่องจากมีร้านอาหารญี่ปุ่น 4. กรรมการต้องมาจากชาติแถบทวีปยุโรปหรืออเมริกาเท่านั้น
นอกจากนี้แล้วยังถือว่าเป็นนักมวยชาวญี่ปุ่นคนแรกในรอบเกือบ 50 ปี ที่เดินทางมาป้องกันตำแหน่งแชมป์โลกในประเทศไทย โดยคู่สุดท้ายนั้นเกิดขึ้นเมื่อต้นปี ค.ศ. 1964 เป็นการชกระหว่างฮิโรยูกิ เอบิฮาระ กับโผน กิ่งเพชร ที่เวทีราชดำเนิน ผลปรากฏว่าโผนเป็นฝ่ายชนะคะแนนไป
โยตะ ซาโต ชกกับศรีสะเกษ เมื่อวันที่ 3 พฤษภาคม ค.ศ. 2013 และเป็นฝ่ายถูกศรีสะเกษเดินหน้าเข้าหาและออกหมัดสลับลำตัวกับใบหน้าตลอด โดยเฉพาะในปลายยกที่ 7 ที่โดนถลุงอยู่ฝ่ายเดียว แต่ก็ไม่ยอมลงไปให้กรรมการนับ จนกระทั่งกรรมการมายุติการชกลงในต้นยกที่ 8 เสียแชมป์ไปในการชกครั้งนี้
ซัมเมอร์สแลม (1995)
ซัมเมอร์สแลม (1995) เป็นรายการเพย์-เพอร์-วิวมวยปล้ำอาชีพของ WWF จัดในวันที่ 27 สิงหาคม พ.ศ. 2538 ณ สนามพิตต์สเบิร์ก ไซวิค อารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยมีจำนวนผู้เข้าชมในสนามทั้งสิ้น 18,062 คน โดยมีนักมวยปล้ำจากสมาคมของ WWF
มุขนายกกิตติคุณ
ในคริสตจักรโรมันคาทอลิก มุขนายกกิตติคุณ () หรือ พระสังฆราชกิตติคุณ หมายถึง มุขนายกที่ได้รับอนุมัติจากพระสันตะปาปาให้ลาออกจากตำแหน่ง กรณีเป็นอัครมุขนายกที่ลาออกเรียกว่าอัครมุขนายกกิตติคุณ เนื่องจากมุขนายกกิตติคุณพ้นจากอำนาจในการบริหารมุขมณฑลแล้ว ประมวลกฎหมายพระศาสนจักรจึงถือว่ามุขนายกกิตติคุณเป็นมุขนายกเกียรตินามประเภทหนึ่ง
ในปัจจุบันประเทศไทยมีมุขนายกมิสซังที่เกษียณแล้วและยังมีชีวิตอยู่ 3 ท่าน ได้แก่
ตระกูลอาชิกางะ
ตระกูลอาชิกางะ หรือ อาชิกากะ ( ) เป็นตระกูลของซามูไรญี่ปุ่น ซึ่งดำรงตำแหน่งโชกุนของรัฐบาลโชกุนอาชิกางะในยุคมูโรมาจิ เป็นผู้ปกครองประเทศญี่ปุ่นในทางพฤตินัย
ตระกูลอาชิกางะสืบเชื้อสายมาจากตระกูลมินาโมโตะซึ่งสืบเชื้อสายมาจากพระจักรพรรดิเซวะ เรียกว่า ตระกูลเซวะเก็นจิ ( ) สาขาซึ่งตั้งรกรากอยู่ที่แคว้นคาวาจิ (จังหวัดโอซากะในปัจจุบัน) เรียกว่า ตระกูลคาวาจิเก็นจิ () หนึ่งในสมาชิกของตระกูลคาวาจิเก็นจิ คือ มินาโมโตะ โนะ โยชิอิเอะ () เป็นซามูไรที่มีชื่อเสียงในยุคเฮอัง มินาโมโตะ โนะ โยชิอิเอะ มีบุตรชายชื่อว่า มินาโมโตะ โนะ โยชิจิกะ () เป็นปู่ทวดของโชกุนคนแรก มินาโมโตะ โนะ โยริโตโมะ
นอกจากนี้ มินาโมโตะ โนะ โยชิอิเอะ ยังมีบุตรชายอีกคนชื่อว่า มินาโมโตะ โนะ โยชิกูนิ () ซึ่งมินาโมโตะ โนะ โยชิกูนิ มีบุตรชายคนโตชื่อว่า มินาโมโตะ โนะ โยชิชิเงะ () โยชิชิเงะเดินทางไปตั้งรกรากที่เมืองนิตตะ () ในแคว้นโคซูเกะ () ปัจจุบันคือเมืองโอตะจังหวัดกุมมะ เป็นบรรพบุรุษของตระกูลนิตตะ ตระกูลยามานะ และตระกูลโทกูงาวะ
มินาโมโตะ โนะ โยชิกูนิ มีบุตรชายคนที่สอง ชื่อว่า มินาโมโตะ โนะ โยชิยาซุ () โยชิยาซุเดินทางไปตั้งรกรากที่เมืองอาชิกางะ ในแคว้นชิมตสึเกะ ( ปัจจุบันคือจังหวัดโทจิงิ) เป็นบรรพบุรุษของตระกูลอาชิกางะ มินาโมโตะ โนะ โยชิยาซุ มีบุตรชายชื่อว่า อาชิกางะ โยชิกาเนะ () อาชิกางะ โยชิกาเนะ มีบทบาทและมีความดีความชอบต่อโชกุนคนแรก มินาโมโตะ โนะ โยริโตโมะ ในสงครามเก็มเป () อาชิกางะ โยชิกาเนะ สมรสกับ โฮโจ โทกิโกะ () ซึ่งเป็นบุตรสาวของโฮโจ โทกิมาซะ และเป็นน้องสาวของนางโฮโจ มาซาโกะ เท่ากับว่าอาชิกางะ โยชิกาเนะ เป็นน้องเขยของโชกุนมินาโมโตะ โนะ โยริโตโมะ
แม้ว่าต้นตระกูลอาชิกางะจะมีผลงานโดดเด่นในสงครามเก็มเป แต่ตลอดยุคคามากูระ ตระกูลอาชิกางะมีบทบาททางการเมืองเพียงเล็กน้อย อย่างไรก็ตามรัฐบาลโชกุนคามากูระและตระกูลโฮโจยังคงให้เกียรติตระกูลอาชิกางะด้วยการส่งสตรีจากตระกูลโฮโจมาสมรสกับตระกูลอาชิกางะอย่างต่อเนื่อง ในยุคคามากูระ ผู้นำตระกูลอาชิกางะทุกคนมีภรรยาเอกมาจากตระกูลโฮโจ
นอกจากนี้ตระกูลอาชิกางะยังแตกสาขาย่อยออกไปเป็นตระกูลต่าง ๆ อีกมากมาย ได้แก่
ในยุคมูโรมาจิตระกูลอาชิกางะมีอยู่สองสาขาด้วยกันได้แก่ สาขาตระกูลของโชกุนซึ่งปกครองรัฐบาลโชกุนที่เมืองเกียวโต และสาขาซึ่งดำรงตำแหน่งเป็น "คันโตคุโบ" ( ) ปกครองภาคตะวันออกของญี่ปุ่นอยู่ที่เมืองคามากูระ
เมื่อโชกุนอาชิกางะคนสุดท้าย คือ อาชิกางะ โยชิอากิ () ถูกโอดะ โนบูนางะ ปลดจากตำแหน่งโชกุนใน ค.ศ. 1573 สิ้นสุดรัฐบาลโชกุนอาชิกางะ บุตรชายเพียงคนเดียวของโชกุนโยชิอากิบรรพชาเป็นพระภิกษุไม่มีทายาท ทำให้ตระกูลอาชิกางะสาขาตระกูลโชกุนสิ้นสุดลง
ใน ค.ศ. 1455 ผู้ดำรงตำแหน่ง"คันโตคุโบ"คนสุดท้ายคือ อาชิกางะ ชิเงอูจิ () ถูกตระกูลอูเอซูงิ ( ) ซึ่งเป็นคู่แข่งทางการเมือง ขับออกจากเมืองคามากูระ ชิเงอูจิหลบหนีไปยังเมืองโคงะ ( ปัจจุบันอยู่ในจังหวัดอิบารากิ) ได้รับสมญานามว่า "โคงะคุโบ" () บุตรหลายของชิเงอูจิสืบทอดสมญานาม"โคงะคุโบ"ต่อมา จนกระทั่งเมื่อ"โคงะคุโบ"คนสุดท้ายคือ อาชิกางะ โยชิอูจิ () เสียชีวิตโดยไม่มีบุตรชายใน ค.ศ. 1583 ทำให้ตระกูลอาชิกางะสาขาของภูมิภาคคันโตสิ้นสุดลง อย่างไรก็ตามมีบุตรหลานของอาชิกางะ ชิเงอูจิ ตั้งรกรากที่ปราสาทโอยูมิ ( ปัจจุบันอยู่ในเขตจังหวัดชิบะ) และเปลี่ยนชื่อตระกูลจากอาชิกางะเป็น คิตสึเรกาวะ () ตระกูลคิตสึเรกาวะเป็นไดเมียวปกครองแคว้นคิตสึเรกาวะไปจนตลอดยุคเอโดะ
ตระกูลที่เป็นสาขาย่อยอื่น ๆ ของตระกูลอาชิกางะ เช่น ตระกูลโฮโซกาวะ ยังคงสืบเชื้อสายมาจนถึงยุคปัจจุบัน
ฟุตบอลลีกเซคกันด์ดิวิชั่น
ฟุตบอลลีกเซคกันด์ดิวิชั่น เป็นอดีตลีกฟุตบอลอันดับ 2 ของอังกฤษที่ก่อตั้งขึ้นเมื่อปี ค.ศ. 1892 เพื่อรองรับทีมฟุตบอลที่่จะตกจากลีกดิวิชั่น 1 ซึ่งในเวลาต่อมาได้มีการตั้งดิวิชั่น 3 และ 4 ขึ้นมาในภายหลัง
จนถึงปี ค.ศ. 1992 ดิวิชั่น 2 อังกฤษ (เดิม) ได้เปลี่ยนชื่อเป็น ดิวิชั่น 1 และใช้ชื่อนี้มาถึง 12 ปีเพราะในปี ค.ศ. 2004 ดิวิชั่น 1 ได้เปลี่ยนชื่อเป็น เดอะแชมเปี้ยนชิพ มาจนถึงปัจจุบัน
พีรพันธุ์ พาลุสุข
พีรพันธุ์ พาลุสุข (10 มิถุนายน พ.ศ. 2489 - 30 เมษายน พ.ศ. 2557) อดีตที่ปรึกษาศูนย์รักษาความสงบ ในรัฐบาล ยิ่งลักษณ์ ชินวัตรอดีตรัฐมนตรีว่าการกระทรวงวิทยาศาสตร์และเทคโนโลยี อดีตสมาชิกสภาผู้แทนราษฎรจังหวัดยโสธร เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2528 ในสังกัดพรรคประชาธิปัตย์ แล้วได้ย้ายมาสังกัดพรรคเพื่อไทย เมื่อตอนการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
พีรพันธุ์ พาลุสุข หรือที่รู้จักกันในนาม ดร.พีรพันธุ์ พาลุสุข เกิดเมื่อวันที่ 10 มิถุนายน พ.ศ. 2489 ในครอบครัวคริสตัง เป็นบุตรคนโตจากทั้งหมดแปดคนของนายบิน และนางห่ม พาลุสุข เข้ารับการศึกษาชั้นประถมศึกษาปีที่ 1-2 ที่โรงเรียนบ้านซ่งแย้ ชั้นประถมศึกษาปีที่ 3-4 โรงเรียนซ่งแย้พิทยา ด้วยมีผลการเรียนที่น่าพึงใจจึงรับทุนของโบสถ์ไปศึกษาต่อที่โรงเรียนธรรมพิทยาคาร จังหวัดสกลนคร สำเร็จการศึกษานิติศาสตรบัณฑิต (เกียรตินิยมอันดับสอง) จุฬาลงกรณ์มหาวิทยาลัย, Diploma International Institute of Public Administraiton Paris ด้านการทูต (ทุนรัฐบาลฝรั่งเศส) และปริญญาเอกสาขากฎหมาย มหาวิทยาลัยปารีส 
พีรพันธุ์สมรสกับรองศาสตราจารย์ดารนี พาลุสุข มีบุตรหนึ่งคน
พีรพันธุ์ พาลุสุข ถึงแก่อนิจกรรมเมื่อวันพุธที่ 30 เมษายน พ.ศ. 2557 เวลาประมาณ 06.00 น. ที่โรงพยาบาลพญาไท นวมินทร์ กรุงเทพมหานคร หลังเข้ารับการผ่าตัดด้วยอาการเส้นเลือดในสมองตีบเมื่อวันที่ 29 เมษายน พ.ศ. 2557 ขณะดำรงตำแหน่งรักษาการรัฐมนตรีว่าการกระทรวงวิทยาศาสตร์และเทคโนโลยี โดยมีการสวดพระอภิธรรม ณ วัดพระศรีมหาธาตุวรมหาวิหาร เขตบางเขน กรุงเทพมหานคร ตั้งแต่วันที่ 2-15 พฤษภาคม 2557 และอยู่ในพระบรมราชานุเคราะห์ 7 วัน
หลังสำเร็จการศึกษา ได้เข้ารับราชการเป็นอาจารย์ประจำคณะนิติศาสตร์ มหาวิทยาลัยรามคำแหง และดำรงตำแหน่งรองอธิการบดีฝ่ายกิจการนักศึกษา มหาวิทยาลัยรามคำแหง ตั้งแต่ปี พ.ศ. 2522-2525
ลงสมัครรับเลือกตั้งเป็นครั้งแรกในการเลือกตั้งใหญ่ปี พ.ศ. 2526 สังกัดพรรคชาติไทย แต่ไม่ได้รับการเลือกตั้ง โดยได้คะแนนมาเป็นอันดับที่ 4 ของเขต (มี ส.ส.ได้ 3 คน) ต่อมาปี พ.ศ. 2528 อดีต ส.ส. ถึงแก่กรรม นายพีรพันธุ์จึงลงเลือกตั้งซ่อมในสังกัดพรรคประชาธิปัตย์ ได้รับการเลือกตั้งเป็นครั้งแรก และได้รับการเลือกตั้งติดต่อกันมาอีก 2 สมัย คือ พ.ศ. 2529 สังกัดพรรคประชาธิปัตย์ และปี พ.ศ. 2531 สังกัดพรรคประชาชน ซึ่งเขาเป็นรองเลขาธิการพรรค แต่สอบตกในการเลือกตั้งสองครับถัดมาในปี พ.ศ. 2535 ซึ่งเขาสังกัดพรรคความหวังใหม่ จนปี พ.ศ. 2538 จึงได้รับการเลือกตั้งอีกครั้งในนามพรรคชาติไทย
ช่วงรัฐบาลพรรคไทยรักไทย พ.ศ. 2544 - 2548 นายพีรพันธุ์ไม่ได้ลงสมัครรับเลือกตั้ง แต่ได้เข้ารับตำแหน่งผู้ช่วย และที่ปรึกษารัฐมนตรีหลายกระทรวง อาทิ ทบวงมหาวิทยาลัย กระทรวงศึกษาธิการ กระทั่งปี พ.ศ. 2550 ได้ลงสมัครรับเลือกตั้งอีกครั้งในสังกัดพรรคพลังประชาชน ต่อเนื่องถึงปี พ.ศ. 2554 สังกัดพรรคเพื่อไทย
นายพีรพันธุ์มีบทบาทเป็นทีมกฎหมายพรรคเพื่อไทย และดำรงตำแหน่งรองประธานคณะกรรมาธิการพิจารณาร่างแก้ไขรัฐธรรมนูญแห่งราชอาณาจักรไทย แก้ไขเพิ่มเติม และได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลนางสาวยิ่งลักษณ์ ชินวัตร
พีรพันธุ์ พาลุสุข ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
อึด ฟัด อัด ถล่มเมืองตำรวจ
อึด ฟัด อัด ถล่มเมืองตำรวจ (; ) เป็นภาพยนตร์ฮ่องกง ค.ศ. 2007 แนวแอ็คชั่นอาชญากรรม ที่เขียน, ผลิต และกำกับโดย เบนนี่ ชาน นำแสดงโดย เซียะ ถิงฟง, หยู เหวินเล่อ และ เจย์ซี ชาน (บุตรชายของเฉินหลง) ในบทของสามเจ้าหน้าที่ตำรวจที่ปฏิบัติภารกิจร่วมกัน โดยมีภูมิหลังที่ต้องการขับโค่นแก๊งอาชญากรซึ่งนำโดย เทียน เหยี่ยนเซิน (นำแสดงโดย อู๋จิง)
เป็นเรื่องราวที่เกี่ยวกับตำรวจหนุ่มสามรายซึ่งมีบุคลิกที่แตกต่างกันอย่างสิ้นเชิง ทั้งอุปนิสัย ตลอดจนการปฏิบัติหน้าที่การงาน โดยที่ทั้งสามต่างไม่ได้เป็นเพื่อนกันมาก่อน หากแต่มีความต้องการที่จะตามล่าแก๊งอาชญากรกลุ่มหนึ่งด้วยเหตุผลที่ต่างกันไป โดยเป็นเหตุผลส่วนตัวนอกเหนือจากการทำงานล้วนๆ อันเกิดจากเหตุจารกรรม ณ ใจกลางเมืองฮ่องกง เมื่อกลุ่มอาชญากรจากแผ่นดินใหญ่ได้ก่อเหตุวางระเบิดเพื่อปล้นรถขนเงิน จากเหตุวินาศกรรมครั้งนี้เอง ที่ทำให้เฉินจิ้นต้องสูญเสียแฟนสาวจากเหตุการณ์ในครั้งนั้น แล้วเขาก็ได้สาบานว่าจะต้องกระทำการล้างแค้นนี้ให้ได้บริษัทไวน์สไตน์ ซึ่งเป็นผู้จัดจำหน่ายภาพยนตร์ ได้รับสิทธิ์ในการเผยแพร่ "อึด ฟัด อัด ถล่มเมืองตำรวจ" ในหลายพื้นที่ ซึ่งเป็นเขตที่พูดภาษาอังกฤษ บริษัทดราก้อนไดนาสตี้ ได้เปิดตัว ดีวีดี "ทูดิสก์ อัลติเมทอิดิชัน" ในสหรัฐอเมริกา ณ วันที่ 10 มิถุนายน ค.ศ. 2008 ซึ่งมีฟีเจอร์พิเศษเป็นจำนวนมากเหมือนกับที่เปิดตัวในฮ่องกง ส่วนฉบับบลูเรย์ดิสก์ของภาพยนตร์โดยบริษัทเดียวกันได้รับการเปิดตัวในภายหลังในเดือนสิงหาคม ค.ศ. 2010
ภาพยนตร์ได้รับความเห็นที่หลากหลายโดยทั่วไป บทเขียนในนิตยสารเหมียว เพอร์รี่ แลม พบว่ามีสำบัดสำนวนในการบอกเล่าเรื่องราวของ เบนนี่ ชาน แต่วิจารณ์ในส่วนท้ายถึงความล้มเหลวในการแถลงการณ์
ปะฉะดะ คนเหนือยุทธ
ปะฉะดะ คนเหนือยุทธ (; ) เป็นภาพยนตร์ ค.ศ. 2006 แนวแอ็คชั่นศิลปะการต่อสู้ กำกับการแสดงโดย วิลสัน ยิป และออกแบบท่าต่อสู้โดย ดอนนี่ เยน ผู้ซึ่งร่วมแสดงในภาพยนตร์ ภาพยนตร์ชุดนี้อิงจากการ์ตูนฮ่องกง "สำนักพยัคฆ์มังกร" ซึ่งใช้ชื่อในฉบับภาษาจีนเช่นเดียวกับชื่อภาพยนตร์ การเปิดตัวภาพยนตร์ชุดนี้ในทุกเขตพื้นที่ที่ใช้ภาษาอังกฤษได้รับการจัดการโดยบริษัทไวน์สไตน์
กระสอบทรายที่สร้างขึ้นเพื่อใช้ในภาพยนตร์ วัดความสูงได้ประมาณ 8 ฟุต (2.4 เมตร), กว้าง 5 ฟุต (1.5 เมตร) และมีน้ำหนักที่ประมาณ 400 ปอนด์ ซึ่งได้รับการรับรองว่าเป็นขนาดที่ใหญ่ที่สุดในโลกโดยกินเนสส์เวิลด์เรคอร์ด
เป็นเรื่องราวของสองพี่น้องผู้ใช้ศิลปะการต่อสู้เพื่อผดุงความยุติธรรม หวังเสี่ยวหู่ และ หวังเสี่ยวหลง ที่ได้พลัดพรากจากกันเมื่อเยาว์วัย ก่อนที่จะโคจรมาพบกันที่ภัตตาคารแห่งหนึ่ง โดยหวังเสี่ยวหลงเป็นฝ่ายทำงานให้พรรคพรรคโรซา ซึ่งมีหม่าคุนเป็นหัวหน้าแก๊ง ทั้งคู่ได้ประมือกันครั้งหนึ่งก่อนที่จะแยกย้ายไป แล้วก็มาพบกันอีกครั้ง ณ ภัตตาคารอาหารญี่ปุ่น ในครั้งนี้ทั้งคู่ได้พบกับ สือเฮยหลง ผู้ชำนาญยุทธเพลงกระบองสองท่อน แล้วหวังเสี่ยวหู่กับสือเฮยหลง ก็ได้เดินทางมาเพื่อขอฝึกวิชากับสำนักพยัคฆ์มังกร ในเวลาต่อมา สำนักพยัคฆ์มังกรแห่งนี้ก็ถูกเทพเพลิงเมฆาถล่มจนพินาศในการให้สัมภาษณ์ของลูกทีมผลิตที่ฮ่องกง ได้มีการกล่าวถึงนักแสดงรวมถึงทีมงานต่างมีความมุ่งมั่นจะสร้างภาคต่อเพื่อขยายเนื้อเรื่องนับจากฤดูร้อน ค.ศ. 2007 อย่างไรก็ตาม ข้อผูกมัดด้านการคัดเลือกนักแสดงชุดเดิมนั้นมีรายชื่อติดอยู่ในโครงการอื่น จึงยังไม่มีสัญญาณในการผลิตหรือวันประกาศการเสร็จสิ้น ขณะที่ ค.ศ. 2010 ก็มิได้มีการประกาศถึงภาคต่อ และอย่างเป็นนัยใด ๆ โดยภาคต่อนี้ได้รับการละเลยไปอย่างเงียบ ๆ
ทรังคซ์
ทรังคซ์ (; ) เป็นตัวละครจากการ์ตูนเรื่องดราก้อนบอล ซึ่งชาวดาวไซย่ามีสถานภาพเป็นนักรบที่เก่งกาจ และกลายร่างเป็นลิงยักษ์ได้เมื่อเห็นพระจันทร์เต็มดวงตราบเท่าที่ตนยังมีหางอยู่ (โดยปกติแล้วจะมีหางเหมือนลิง)
ลูกชายของเบจิต้ากับบลูม่า ที่เกิดมาในยุคที่ทรังค์ในอนาคตกับเซลมาแก้ไขอดีต จึงใช้ชีวิตมาปกติถูกเบจิต้าฝึกฝน กับถูกบลูม่าตามใจ จนเป็นเด็กเหลวไหล กับแก่กว่าโกเท็น 1 ปี จึงเก่งกว่าบเป็นซุปเปอร์ไซย่ามาแต่เกิดเหมือนโกเท็น
เด็กหนุ่มจากโลกอนาคต (เส้นเวลาที่ 2) เป็นลูกชายของเบจิต้ากับบลูม่า และเป็นผู้ฆ่าเซล (ร่างแรก) กับมนุษย์ดัดแปลงหมายเลข 17-18 ในอนาคต เขานั่งไทม์แมชชีนย้อนอดีตมาหาโกคูเพื่อแก้ไขอดีต โดยเขาได้มอบยารักษาโรคหัวใจให้กับโกคู เพราะถ้าหากโกคูไม่ตายด้วยโรคหัวใจ อนาคตอันเลวร้ายที่เขากำลังเผชิญอยู่ในขณะนี้ก็จะได้ไม่เกิดขึ้น ส่วนทรังคซ์ในโลกปัจจุบันที่ยังเป็นทารกอยู่ ก็ได้เติบโตขึ้นมาอย่างสุขสบาย ต่างกับทรังคซ์ในโลกอนาคต เนื่องจากเหล่าร้ายได้ถูกพวกโกคูกำจัดไปหมดสิ้นแล้ว
ต่อมาทรังคซ์อนาคตได้กลับมาปรากฏตัวอีกครั้งในดราก้อนบอลซุปเปอร์ โดยมาขอให้พวกโกคูช่วยจัดการกับโกคูแบล็คหรือซามัส ซึ่งหลังจากจัดการสำเร็จ แต่ก็ต้องแลกกับไทม์ไลน์ของทรังคซ์อนาคตถูกเซ็นโออนาคตลบหายไป ต่อมาทรังคซ์อนาคตกับไมในไทม์ไลน์ของทรังคซ์อนาคตได้เดินทางไปอยู่ในเส้นเวลาที่สองของทรังคซ์อนาคต (เส้นเวลาที่ 7) ซึ่งเป็นเส้นเวลาใหม่ที่ไม่มีโกคูแบล็คหรือซามัสมากำจัดมนุษย์
วัวทะเลชเตลเลอร์
วัวทะเลชเตลเลอร์ (; ) เป็นสัตว์เลี้ยงลูกด้วยนมในทะเลขนาดใหญ่ชนิดหนึ่งในอันดับพะยูน (Sirenia)
จัดเป็นเพียงชนิดเดียวเท่านั้นที่อยู่ในสกุล "Hydrodamalis"
วัวทะเลชเตลเลอร์จัดเป็นพะยูนที่มีขนาดใหญ่ที่สุดในโลกที่เคยปรากฏมา มีความยาวเต็มที่ได้ถึง 8 เมตร น้ำหนักมากถึง 3 ตัน นับได้ว่ามีขนาดพอ ๆ กับวาฬเพชฌฆาต อาศัยอยู่เป็นฝูงเล็ก ๆ ในเขตอาร์กติกและช่องแคบเบริง ซึ่งอยู่ระหว่างสหรัฐอเมริกากับสหภาพโซเวียต เมื่อกลางปี ค.ศ. 2017 ได้มีค้นพบโครงกระดูกของวัวทะเลชเตลเลอร์ที่มีความสมบูรณ์ที่สุดที่ชายฝั่งทะเลของอุทยานธรรมชาติคอมมานดอร์สกีในไซบีเรีย โดยซากนี้มีความยาว 5.2 เมตร ขาดเพียงส่วนหัวและกระดูกที่ต่อจากนั้น ซึ่งถ้าหากเป็นซากที่สมบูรณ์แล้วอาจจะยาวได้ถึง 6 เมตร
วัวทะเลชเตลเลอร์ได้รับการค้นพบโดยเกออร์ก วิลเฮล์ม ชเตลเลอร์ นักวิทยาศาสตร์ชาวเยอรมัน ที่หมู่เกาะคอมมานเดอร์ เมื่อปี ค.ศ. 1741 จากการที่ชเตลเลอร์ได้ล่องเรือของกองทัพเรือรัสเซียที่นำโดย ไวตัส เบริง ออกสำรวจน่านน้ำแถบนั้น และเรือได้ล่มลง ชเตลเลอร์ได้รอดชีวิตมาได้และอยู่จนผ่านพ้นฤดูหนาวและใช้เศษไม้ที่มาจากซากเรือต่อจนเป็นเรือลำใหม่ และออกล่องทะเลจนกระทั่งหาทางกลับมาได้ โดยขณะที่ติดเกาะอยู่นั้น ขณะนั้นหมู่เกาะคอมมานเดอร์ยังเป็นดินแดนที่ไม่มีใครอาศัยอยู่ และที่ปัจจุบัน คือ เกาะเบริง ซึ่งเป็นเกาะที่ชเตลเลอร์ได้ติดอยู่ ชเตลเลอร์ได้สังเกตเห็นวัวทะเลขนาดใหญ่ และได้เคยชำแหละซากด้วย จนกระทั่งได้บรรยายลักษณะตลอดจนอุปนิสัยเอาไว้ได้ จนกระทั่งได้ถูกนำมาตั้งเป็นชื่อ
และเมื่อชเตลเลอร์และคณะเดินทางกลับ ข่าวการพบเจอวัวทะเลขนาดใหญ่ก็ได้แพร่กระจายไปทั่ว จนได้เกิดเป็นการล่าสัตว์ทะเลเลี้ยงลูกด้วยนมหลายชนิดในทะเลแถบนั้น และความที่เป็นสัตว์ขนาดใหญ่ อีกทั้งยังมีเนื้อและไขมันปริมาณมาก จึงถูกล่าเพื่อเอาเนื้อ หนัง และไขมัน ทำให้วัวทะเลชเตลเลอร์ถูกฆ่าไปเป็นจำนวนมาก จนกระทั่งในปี ค.ศ. 1768 หรือเพียง 27 ปี หลังจากที่ได้เป็นที่รู้จัก วัวทะเลชเตลเลอร์ก็สูญพันธุ์จนหมดสิ้น
บ้านสาวโสด
บ้านสาวโสด เป็นภาพยนตร์ไทย ที่ออกฉายในปี พ.ศ. 2513 ที่สร้างมาจากบทประพันธ์ของ รพีพร ในรูปแบบฟิล์ม 16 มม. กำกับการแสดงโดย อดิสรณ์ (อดุลย์ ดุลยรัตน์) สร้างโดยค่าย พงศ์ไทยภาพยนตร์ อำนวยการสร้าง ลัดดา ประทับสิงห์ นำแสดงโดย มิตร ชัยบัญชา, เพชรา เชาวราษฎร์, เมตตา รุ่งรัตน์ และ ครรชิต ขวัญประชา ฉายครั้งแรกเมื่อวันที่ 25 ธันวาคม พ.ศ. 2513 ที่โรงภาพยนตร์เอ็มไพร์
ขณะเปิดกล้องครั้งแรกโดยมีมิตร ชัยบัญชา รับบทเป็นพระเอกของเรื่อง แต่ยังถ่ายไม่จบเรื่อง มิตร ชัยบัญชามาด่วนเสียชีวิตอย่างกะทันหัน แต่ผู้สร้างก็ไม่ได้รื้อฟิล์มทิ้ง ได้นำครรชิต ขวัญประชามาแสดงเป็นพระเอกต่อจากมิตรจนจบเรื่อง บ้านสาวโสดนี้ถือเป็นหนังต้นแบบของคุณแจ๋วที่ประสบความสำเร็จอย่างมากก็ว่าได้เพราะเรื่องนี้เพชรานางเอกของเรื่องได้รับบทเป็นคนรับใช้ นอกจากนี้ยังมีมีเพลงประกอบถึง 6 เพลง เช่น เพลงบ้านสาวโสด, นักรักทรหด เป็นต้น โดยเพลงเอกคือ บ้านสาวโสด ที่ขับร้องโดย กิ่งดาว จันทร์สวัสดิ์ ปัจจุบันพบกากฟิล์มภาพยนตร์ 16 ม.ม. สภาพไม่สมบูรณ์ ฉายดูแล้วเหลือความยาว 75 นาที
บ้านสาวโสด มีการสร้างเป็นภาพยนตร์อีกครั้ง ในปี พ.ศ. 2527 และมีการนำกลับมาทำใหม่เป็นละครโทรทัศน์ทาง ช่อง 5 และ ช่อง 3 ถึง 2 ครั้ง
บ้านสุนทรพันธ์หรือที่คนทั่วไปเรียกว่าบ้านสาวโสด มีพี่น้องสามสาวคือ ประเทืองทิพย์ (จุรี โอศิริ), หยิบทหัย (ปริม ประภาพร) และวลัยพร (เมตตา รุ่งรัตน์) พากันดีใจเมื่อติ่งหรือยอดชาย อนะกุล (มิตร ชัยบัญชา/ครรชิต ขวัญประชา) ซึ่งเป็นหลานชายจะมาอยู่ด้วยเพื่อเรียนต่อ ทั้งสามสาวพยายามใช้เสน่ห์ยั่วยวนติ่ง แต่ก็ไม่ได้ผล ขณะเดียวกันแต๋วหรือหญิง สุระกานต์ (เพชรา เชาวราษฎร์) ลูกสาวอธิบดีบรรจง สุระกานต์ (เชาว์ แคล่วคล่อง) ก็อ้างตัวว่าชื่อแต๋ว เข้าเป็นคนรับใช้ในบ้านสาวโสด ซึ่งสามสาวไม่ค่อยพอใจที่ติ่งหันไปสนใจแต๋วมากกว่า ประเทืองทิพย์จึงไปบอกพ่อแม่ของติ่งว่า ติ่งจะเอาคนใช้เป็นเมีย ส่วนติ่งเองก็สงสัยในพฤติกรรมของแต๋วจึงแอบไปสมัครเป็นคนสวนบ้านพ่อของแต๋วจนสืบรู้ความจริง แต่แต๋วก็ไม่พอใจที่เห็นติ่งไปสนิทสนมกับพิณ (จอมใจ จรินทร) เมียนายไปล่ (เมือง อพอลโล) คนขับรถในบ้านจนเกิดเรื่องชกต่อยกัน นายไปล่ถูกไล่ออกจากบ้าน จึงได้พาพวกเข้ามาปล้นบ้านอธิบดีเพื่อแก้แค้น แต่ติ่งและเพื่อนๆ ก็มาช่วยไว้ได้ทัน
ภาพยนตร์เรื่องนี้ นำมาสร้างใหม่อีกครั้งเมื่อ พ.ศ. 2527 กำกับโดย ดริน ดารากร (อนุมาศ บุนนาค) สร้างโดย สยามภาพยนตร์ อำนวยการสร้างโดย เอื้อมเดือน บุนนาค นำแสดงโดย ปิยะมาศ โมนยะกุล, ทูน หิรัญทรัพย์, พิศมัย วิไลศักดิ์, เมตตา รุ่งรัตน์, มยุรา ธนะบุตร, พรพรรณ เกษมมัสสุ, สภา ศรีสวัสดิ์, บู๊ วิบูลย์นันท์, โกร่ง กางเกงแดง เข้าฉายครั้งแรกเมื่อวันที่ 24 มีนาคม 2527 ที่โรงหนังเพชรรามา-เพชรเอ็มไพร์-สามย่าน-เฉลิมบุรี-เจ้าพระยา
ภาพยนตร์เรื่องนี้เคยนำกลับมาสร้างใหม่เป็นละครโทรทัศน์ ครั้งแรกทาง ช่อง 5 ประมาณปี พ.ศ. 2523 นำแสดงโดย สมภพ เบญจาธิกุล, กาญจนา บุญประเสริฐ, สุกัญญา นาคสนธิ์, วิภารัตน์ เปรื่องสุวรรณ, มัตติกา เกียรติสกุล
และทาง ช่อง 3 ถึง 2 ครั้ง ในปี พ.ศ. 2534 นำแสดงโดย รอน บรรจงสร้าง, จริยา สรณคม, พลรัตน์ รอดรักษา, ธิติมา สังขพิทักษ์, ชุดาภา จันทเขตต์, รัชนก พูลผลิน ในปี พ.ศ. 2544 สร้างโดย ชลลัมพี นำแสดงโดย เพ็ญเพชร เพ็ญกุล, อ๋อม-สกาวใจ พูนสวัสดิ์, เกริก ชิลเลอร์, พาเมล่า บาวเด้นท์, ณัฐนันทน์ คุณวัฒน์, มยุริญ ผ่องผุดพันธ์, ดวงตา ตุงคะมณี, ตั๊ก ลีลา, รุ่งเรือง อนันตยะ, มนัสนันท์ พันเลิศวงศ์สกุล
บ้านสาวโสด มีเพลงประกอบในภาพยนตร์ พ.ศ. 2513 คำร้องและทำนองโดย ไพบูลย์ บุตรขัน ขับร้องคนแรกโดย กิ่งดาว จันทร์สวัสดิ์ เพลงนี้เป็นเพลงประกอบภาพยนตร์หรือละครเรื่องนี้เสมอ ไม่ว่าจะนำมาสร้างใหม่กี่ครั้งก็ตาม
อาร์มาเกดดอน (2007)
อาร์มาเกดดอน (2007) (อังกฤษ:Armageddon (2007)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 16 ธันวาคม ค.ศ. 2007 ณ สนามเมลลอน อารีนา ในเมือง พิตต์สเบิร์ก, รัฐเพนซิลเวเนีย ซึ่งเป็นรายการในลำดับรายการอาร์มาเกดดอนครั้งที่ 8 โดยแสดงนักมวยปล้ำจากรอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 8 รายการด้วยกัน
นิวเยียร์สเรโวลูชั่น (2007)
นิวเยียร์สเรโวลูชั่น (2007) (อังกฤษ: New Year's Revolution (2007)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 7 มกราคม ค.ศ. 2007 ณ สนามแคมเปอร์ อารีนา ในเมือง แคนซัสซิตี, รัฐมิสซูรี ซึ่งเป็นรายการในลำดับรายการนิวเยียร์สเรโวลูชั่นครั้งที่ 3 โดยแสดงนักมวยปล้ำจากรอว์ ในรายการนี้มีการแข่งขันปล้ำกัน 7 รายการด้วยกัน
นิวทีวี
นิว18 ( ) เป็นสถานีโทรทัศน์ที่ออกอากาศผ่านระบบโทรทัศน์ภาคพื้นดินระบบดิจิทัล ตลอด 24 ชั่วโมง ดำเนินการโดย "บริษัท ดีเอ็น บรอดคาสต์ จำกัด" เนื้อหารายการเป็นประเภทข่าว เหตุการณ์ปัจจุบัน และสาระบันเทิงต่างๆ เริ่มทดลองออกอากาศตั้งแต่วันจันทร์ที่ 3 ตุลาคม พ.ศ. 2554 โดยใช้ชื่อว่า "เดลินิวส์ ทีวี" () โดยมีกำหนดเปิดตัวอย่างเป็นทางการ ในวันอาทิตย์ที่ 1 มกราคม พ.ศ. 2555 แต่เนื่องจากเกิดอุทกภัยครั้งใหญ่ภายในประเทศ ซึ่งบริเวณถนนวิภาวดีรังสิต ช่วงหน้าอาคารที่ทำการหนังสือพิมพ์เดลินิวส์ ก็เป็นพื้นที่ประสบอุทกภัยดังกล่าวด้วยเช่นกัน จึงส่งผลกระทบให้เดลินิวส์ทีวี ต้องเลื่อนการออกอากาศปฐมฤกษ์ มาเป็นวันพุธที่ 15 กุมภาพันธ์ พ.ศ. 2555
หลังจากเข้าประมูล ช่องโทรทัศน์ระบบดิจิทัล ประเภทธุรกิจระดับชาติจาก กสทช. เมื่อวันที่ 27 ธันวาคม พ.ศ. 2556 ซึ่งบริษัท ดีเอ็น บรอดคาสต์ จำกัด ได้ช่องหมายเลข 18 จึงเปลี่ยนชื่อช่องเป็น "นิวทีวี" ตั้งแต่วันที่ 1 มีนาคม เป็นต้นไป โดยระยะแรกออกอากาศรายการสารคดีตลอดทั้งวันสลับกับข่าวต้นชั่วโมง
ในช่วงการแข่งขันฟุตบอลโลก 2014 ที่ประเทศบราซิล ฝ่ายข่าวกีฬาเดลินิวส์ได้จัดรายการพิเศษเพื่อรายงานข่าวความเคลื่อนไหวของฟุตบอลโลก โดยช่วงนั้นนิวทีวียังไม่มีการออกอากาศของรายการข่าว นอกเหนือจากรายการสารคดีสลับกับข่าวต้นชั่วโมงซึ่งออกอากาศอย่างต่อเนื่อง
จนกระทั่งในช่วงกลางปี พ.ศ. 2557 นิวทีวีจึงกลับมาออกอากาศรายการข่าวเต็มรูปแบบอีกครั้ง
เนื้อตายเน่า
เนื้อตายเน่า () คือภาวะซึ่งเกิดขึ้นเมื่อเนื้อเยื่อบางส่วนของร่างกายตายไปเป็นปริมาณมาก จนเป็นภาวะซึ่งอาจเป็นอันตรายถึงชีวิตได้ ภาวะนี้อาจเกิดจากการบาดเจ็บหรือการติดเชื้อ หรือพบในผู้ป่วยเรื้อรังจากโรคที่ส่งต่อการไหลเวียนเลือด สาเหตุส่วนใหญ่เกิดจากการขาดเลือดไปเลี้ยงเนื้อเยื่อส่วนนั้นๆ ทำให้เซลล์ตาย โรคเบาหวานและการสูบบุหรี่เป็นเวลานานเพิ่มความเสี่ยงของการเกิดเนื้อตายเน่าได้
รัฐประหารในประเทศมาลี พ.ศ. 2555
รัฐประหารในประเทศมาลี พ.ศ. 2555 เริ่มขึ้นในวันที่ 21 มีนาคม เมื่อทหารแตกแถวมาลีโจมตีหลายจุดในเมืองหลวง กรุงบามาโก รวมทั้งทำเนียบประธานาธิบดี สถานีโทรทัศน์ของรัฐ และค่ายทหาร ทหาร ผู้ซึ่งกล่าวว่า พวกตนได้ก่อตั้งคณะกรรมการแห่งชาติเพื่อการฟื้นฟูประชาธิปไตยและรัฐ ประกาศในวันเดียวกันว่า พวกตนได้โค่นล้มรัฐบาลอามาดู ตูมานี ตูเร บีบให้เขาต้องซ่อนตัว
ความพยายามรัฐประหารเกิดขึ้นหลังจากการประท้วงนานหลายสัปดาห์ต่อการจัดการกับกบฏนำโดยชนร่อนเร่ทางตอนเหนือของประเทศ ซึ่งได้ลดความนิยมของตูเรลงไปยัง "จุดต่ำสุดรอบใหม่" ทหารเรียกร้องอาวุธและทรัพยากรเพิ่มขึ้นในการทัพกับกบฏ และพวกเขาไม่พอใจกับสิ่งที่พวกเขาเห็นว่า รัฐบาลขาดการสนับสนุนกองทัพ ทหารบางส่วนถึงกับถูกส่งไปยังแนวหน้าโดยมีอาหารไม่เพียงพอ ตูเรกำลังจะลงจากตำแหน่งเมื่อสิ้นสุดวาระหลังการเลือกตั้งประธานาธิบดีในเดือนเมษายน
สหภาพแอฟริการะงับสมาชิกภาพของประเทศมาลี ซึ่งจะยังมีผลกระทั่ง "ได้ฟื้นฟูความสงบเรียบร้อยตามรัฐธรรมนูญอย่างมีผลโดยไม่รอช้า" ผู้นำแอฟริกาหลายคนว่า พวกตนได้ติดต่อกับประธานาธิบดีมาลีที่ถูกปลด และว่า เขายังปลอดภัยดีและได้รับการคุ้มครองจากกำลังที่ยังภักดีต่อเขา มีรายงานว่า เขาอยู่ที่ใดไม่เปิดเผยนอกกรุงบามาโก
ปั๊มเชื้อเพลิง
ปั๊มเชื้อเพลิง () เป็นอุปกรณ์ที่ทำหน้าส่งเชื้อเพลิงด้วยแรงดันเข้าสู่ห้องเผาไหม้สำหรับเครื่องยนต์สันดาปภายใน สามารถแบ่งแยกได้หลายอย่างตามลักษณะการทำงาน เช่น ปั๊มเชื้อเพลิงเครื่องยนต์เบนซิน ปั๊มเชื้อเพลิงเครื่องยนต์ดีเซล ซึ่งอาจจะติดตั้งภายในถังเชื้อเพลิงหรือภายนอก หรือ ติดตั้งอยู่ที่เครื่องยนต์
วัดศรีเวฬุวัน
วัดศรีเวฬุวัน หรือ วัดบ้านวังไผ่ สร้างขึ้นในปีพุทธศักราช ๒๒๖๙ ตั้งอยู่ ณ บ้านวังไผ่ ตำบลลาดพัฒนา อำเภอเมืองมหาสารคาม จังหวัดมหาสารคาม
วัดศรีเวฬุวัน ก่อตั้งขึ้นเมื่อปีพุทธศักราช ๒๒๖๙ ชาวบ้านเรียกว่าวัดบ้านวังไผ่ ได้รับพระราชทานวิสุงคามสีมาเมื่อ ปีพุทธศักราช ๒๔๓๘ ตั้งอยู่ที่ บ้านวังไผ่ ตำบลลาดพัฒนา อำเภอเมืองมหาสารคาม 
จังหวัดมหาสารคาม สังกัดคณะสงฆ์มหานิกาย มีเนื้อที่ทั้งสิ้น ๑๐ ไร่ ๒ งาน ๑๐ ตารางวา อาณาเขตทิศเหนือประมาณ ๕ เส้น จดฝั่งแม่น้ำชี ทิศใต้ประมาณ ๔ เส้น จดถนนสาธารณประโยชน์ ทิศตะวันออก ประมาณ ๑ เส้น ๑๐ วา จดหมู่บ้าน ทิศตะวันตกประมาณ ๕ เส้น จดหมู่บ้าน
มีพระพุทธรูปสำคัญ คือ
๑. พระพุทธสุเมธมหามุนี ซึ่งเป็นพระประธานในวิหาร
๒. พระพุทธชินราชจำลอง ซึ่งเป็นพระประธานในอุโบสถ
อาคารเสนาสนะ ประกอบด้วย
๑. อุโบสถ จำนวน ๑ หลัง กว้าง ๓๐ เมตร ยาว ๓๖ เมตร
๒. วิหาร (วิหารพระพุทธสุเมธมหามุนี) จำนวน ๑ หลัง กว้าง ๑๒ เมตร ยาว ๒๐ เมตร 
๓. ศาลาการเปรียญ จำนวน ๑ หลัง กว้าง ๑๕ เมตร ยาว ๔๐ เมตร
๔. กุฎีสงฆ์ จำนวน ๓ หลัง
๕. ศาลาบำเพ็ญกุศล จำนวน ๑ หลัง กว้าง ๑๒ เมตร ยาว ๑๘ เมตร
๖. เมรุ จำนวน ๑ หลัง กว้าง ๗ เมตร ยาว ๙ เมตร
การบริหารและการปกครอง มีเจ้าอาวาสเท่าที่ทราบนาม ได้แก่
๑. พระโท
๒. พระใบ
๓. พระหลอด
๔. พระพูน
๕. พระแพง
๖. พระชะตา
๗. พระทองศรี
๘. พระกล้อง
๙. พระหนา
๑๐. พระครูปลัดบุญศรี อมโร (พ.ศ. ๒๕๒๓ – ๒๕๕๓)
๑๑. พระครูวรดิตถ์ธรรมสาร รักษาการแทนเจ้าอาวาส (พ.ศ. ๒๕๕๓ – ๒๕๕๔)
อีมาน (นางแบบ)
อีมาน มุฮัมมัด อับดุลมะญีด (, , เกิด: 25 กรกฎาคม ค.ศ. 1955) หรือที่รู้จักกันในชื่อ อีมาน (มาจากภาษาอาหรับมีความหมายว่า "ศรัทธา") เป็น นางแบบ, นักแสดง และผู้ประกอบการชาวอเมริกันเชื้อสายโซมาเลีย เธอเป็นภรรยาคนปัจจุบันของเดวิด โบอี
อีมาน เกิดเมื่อวันที่ 25 กรกฎาคม ค.ศ. 1955 ที่กรุงโมกาดิชู ประเทศโซมาเลีย เป็นบุตรสาวของนางมัรยัม กับนายมุฮัมมัด อับดุลมะญีด บิดาของเธอเป็นนักการทูต และเป็นอดีตเอกอัครราชทูตประจำประเทศซาอุดิอาระเบีย ส่วนมารดาเป็นนรีแพทย์ เธอมีพี่น้องอีกสี่คน เป็นชายสองคน ชื่อ อีเลียส และไฟซอล เป็นหญิงอีกสองคนชื่อ อีดิล กับนาดียะห์
อีมาน สำเร็จการศึกษาระดับมัธยมศึกษาจากประเทศอียิปต์ ภายหลังได้ย้ายมาพำนักอยู่ในประเทศเคนยา และสำเร็จการศึกษาระดับอุดมศึกษาจากสาขารัฐศาสตร์ มหาวิทยาลัยไนโรบี ประเทศเคนยา
อีมานนับถือศาสนาอิสลาม เธอสามารถพูดได้ 5 ภาษา ได้แก่ ภาษาโซมาลี, อาหรับ, อิตาลี, ฝรั่งเศส และอังกฤษ
ขณะที่ยังศึกษาอยู่ในมหาวิทยาลัย อีมานได้รับการดูตัวจาก ปีเตอร์ เบรียด ช่างภาพชาวอเมริกัน เธอจึงย้ายมายังสหรัฐอเมริกาเพื่อเข้าวงการนางแบบ ผลงานชิ้นแรกของเธอคือถ่ายแบบลงในนิตยสารโวค (Vogue) ในปี ค.ศ. 1976 ไม่ช้าเธอก็เริ่มมีชื่อเสียงเพิ่มขึ้น จนปูทางไปสู่การเป็นสุดยอดนางแบบ
ด้วยคุณลักษณะที่ดีของเธอ อันได้แก่ ลำคอที่ยาว, รูปร่างสูงเพรียว, ผมเหยียดตรงตามธรรมชาติ, สีผิวโทนทองแดง และสำเนียงอันแปลกหู คือความสำเร็จบนโลกแฟชัน แม้เธอจะยืนยันอยู่เสมอว่า เธอก็มีรูปร่างลักษณะเช่นสตรีชาวโซมาเลียทั่วไป
เธอเปรียบประดุจเทพธิดามิวส์ของนักออกแบบที่มีชื่อเสียงจำนวนมาก ซึ่งรวมไปถึง ฮอลส์ตัน, จานนี เวอร์ซาเช, แคลวิน ไคลน์, อิซเซ มิยะเกะ, ดอนนา คาราน และโดยเฉพาะอย่างยิ่ง อีฟว์ แซ็ง โลร็อง
ในช่วง 14 ปีในวงการนางแบบชั้นสูงของเธอ เธอได้ร่วมงานกับช่างภาพที่มีชื่อเสียง อาทิ เฮลมุต นิวตัน, ริชาร์ด อาเวดอน, เออร์วิง เพนน์ และแอนนี เลโบวิตช์
ปัจจุบันเธอเซนสัญญากับบริษัทเทสส์เมเนจเมนต์ในกรุงลอนดอน
เธอรับงานแสดงเป็นครั้งคราว ภาพยนตร์เรื่องแรกที่สร้างชื่อเสียงให้เธอคือ "The Human Factor" ซึ่งเป็นภาพยนตร์อังกฤษปี 1979 และภาพยนตร์เรื่อง "Out of Africa" ซึ่งได้รับรางวัลออสการ์ในปี ค.ศ. 1985 และรับบทนีนา จากภาพยนตร์เรื่อง "No Way Out" คู่กับเควิน คอสต์เนอร์ และรับบทเป็นมาร์เทีย จากภาพยนตร์เรื่อง "Star Trek VI: The Undiscovered Country" ในปี ค.ศ. 1991
ส่วนทางโทรทัศน์ อีมานปรากฏตัวสองครั้งในแมอามีไวซ์ รับบทเป็น ดาโกตา ใน "Back in the World" (1985) และรับบทโลอิส ไบลต์ ใน "Love At First Sight" (1988) และเธอปรากฏตัวอีกครั้งในปี ค.ศ. 1988 รับบทเป็นมารี แบบีเนาซ์ ใน "In the Heat of the Night"
กลางปี 2000 เธอเป็นผู้จัดรายการ "Project Runway Canada" ทางช่องบราโวทีวี ในปี ค.ศ. 2010 เธอและเพื่อน ๆ ได้ร่วมงานของนักออกแบบชื่อ ไอแซก มิซราฮี และเป็นผู้จัดรายการ "The Fashion Show" ปัจจุบันย้ายไปอยู่ช่องไลฟ์ไทม์แล้ว
อีมานสมรสครั้งแรก เมื่อมีอายุได้ 18 ปี กับหนุ่มชาวโซมาเลียผู้หนึ่งซึ่งตกหลุมรักเธอ แต่การสมรสได้สิ้นสุดลงเพียงเวลาไม่นาน เนื่องจากอีมานย้ายไปยังสหรัฐอเมริกาเพื่อเป็นนางแบบ
ในปี ค.ศ. 1977 อีมานได้สมรสกับสเปนเซอร์ เฮย์วูด นักบาสเกตบอลชาวอเมริกัน ทั้งคู่มีบุตรสาวด้วยกัน 1 คน คือ ซูเลคา เฮย์วูด (เกิด ค.ศ. 1978) แต่ภายหลังอีมานและเฮย์วูดได้หย่าจากกันในปี ค.ศ. 1987
วันที่ 24 เมษายน ค.ศ. 1992 เธอได้สมรสกับเดวิด โบอี มีบุตรสาว 1 คน ชื่อ อเล็กแซนดรา แซห์รา โจนส์ (เกิด 15 สิงหาคม ค.ศ. 2000) นอกจากนี้อีมานยังเป็นแม่เลี้ยงของดันแคน โจนส์ บุตรจากสมรสครั้งก่อนของสามี ครอบครัวของเธออาศัยไปมาระหว่างลอนดอนกับแมนฮัตตัน
แชเนล อีมาน
แชเนล อีมาน โรบินสัน (; เกิด: 1 ธันวาคม ค.ศ. 1990) หรือที่รู้จักในชื่อ แชเนล อีมาน นางแบบแฟชันชาวอเมริกัน ที่มีชื่อเสียงจากการเดินแบบในงานของน้ำหอมวิกตอเรียซีเครต
อีมาน เกิดเมื่อวันที่ 1 ธันวาคม ค.ศ. 1990 ที่เมืองแอตแลนตา รัฐจอร์เจีย สหรัฐอเมริกา และเติบโตที่เมืองลอสแอนเจลิส รัฐแคลิฟอร์เนีย เธอและมารดาเปิดร้านร่วมกันชื่อ "The Red Bag Boutique" ในลอสแอนเจลิส
มารดาของเธอเป็นลูกครึ่งเกาหลีกับแอฟริกันอเมริกัน ส่วนบิดาเป็นชาวอเมริกันเชื้อสายแอฟริกัน
อีมานเริ่มเข้าสู่วงการนางแบบเมื่ออายุได้ 13 ปี กับฟอร์ดโมเดลซึ่งเป็นที่เดินแบบสำหรับเด็กในลอสแอนเจลิส ในปี ค.ศ. 2006 เธอได้ร่วมประกวดในงานฟอร์ดซุปเปอร์โมเดลและได้รางวัลอันดับที่สาม
หนังสือพิมพ์นิวยอร์กไทมส์ได้เขียนบทความเกี่ยวกับคุณลักษณะของเธอว่าเป็น นางแบบจากหนึ่งวัน (A Model from Day 1) อีมานได้อธิบายว่านางแบบเป็นชีวิตทั้งหมดของเธอ เธอได้ขึ้นหน้าปกของนิตยสารโวกฉบับเดือนพฤษภาคม ค.ศ. 2007 เป็นหนึ่งใน "นางแบบชั้นนำของโลกต่อไป"
อีมานและมารดาปรากฏตัวในรายการเดอะไทราแบงก์โชว์ในเดือนตุลาคม ค.ศ. 2007 ต่อมาเมื่อวันที่ 21 มีนาคม ค.ศ. 2009 เธอปรากฏตัวเป็นผู้ประกาศข่าวสั้นในรายการเฮาส์ออฟสไตลส์ทางช่องเอ็มทีวีกับบาร์ เรฟาเอลี
เมื่อวันที่ 9 กันยายน ค.ศ. 2009 เธอเป็นผู้ตัดสินในรายการอเมริกาส์เน็กซต์ท็อปโมเดล ฤดูกาลที่ 13
ในปี ค.ศ. 2011 อีมานได้เป็นส่วนหนึ่งในการผลักดันให้ทุกคนตระหนักถึงความอดอยาก, ภัยแล้ง และภัยสงครามในทวีปแอฟริกา อีมานได้ร่วมกับอูมา เธอร์แมน, จีนา เดวิส และจอร์ช ฮาร์ตเนตต์ นำแสดงในโฆษณาทางยูทูบที่ทวงถามสหรัฐอเมริกาเกี่ยวกับวิกฤตที่ที่มีผลต่อประชาชนทั้ง 13 ล้านคน
อ้นกลาง
อ้นกลาง (; ) เป็นสัตว์เลี้ยงลูกด้วยนมชนิดหนึ่ง ในอันดับสัตว์ฟันแทะ (Rodentia) ในวงศ์ Rhizomyinae
เป็นอ้นขนาดกลาง มีรูปร่างคล้ายอ้นชนิดอื่นทั่วไป มีความยาวจากปลายจมูกถึงรูทวาร ประมาณ 26-35 เซนติเมตร อาศัยอยู่ในป่าไผ่ พบกระจายพันธุ์ตั้งแต่ตอนใต้ของจีน, ในประเทศไทย ในภาคเหนือ แนวป่าตะวันตกและตามแนวเขาหินปูนในภาคกลาง, ภาคตะวันออกเฉียงเหนือตอนบน และภาคใต้ และหลายประเทศในภูมิภาคอินโดจีน
วงศ์อ้น
วงศ์อ้น หรือ วงศ์หนูตุ่น () เป็นวงศ์ของสัตว์เลี้ยงลูกด้วยนมในอันดับสัตว์ฟันแทะวงศ์หนึ่ง ใช้ชื่อวิทยาศาสตร์ว่า Spalacidae (/สปา-ลา-ซิ-ดี/)
จัดเป็นสัตว์ฟันแทะขนาดกลาง มีรูปร่างทั่วไปคล้ายกับหนูตะเภาหรือตุ่น ซึ่งเป็นสัตว์ที่อยู่ต่างอันดับกัน มีการดำรงชีวิตคล้ายกับตุ่น คือ ขุดโพรงอยู่ใต้ดิน ในโพรงมีทางเข้าออกหลายทาง ซึ่งในโพรงนั้นเป็นแบ่งเป็นห้อง ๆ ทั้งที่อยู่อาศัย, เลี้ยงดูลูกอ่อน และเก็บสะสมอาหาร และไม่รวมฝูงกับสัตว์ฟันแทะในวงศ์อื่น กินอาหารจำพวกรากพืชชนิดต่าง ๆ และพืชบางประเภท เช่น ไผ่ ในเวลากลางคืน
มีลักษณะโดยรวม คือ มีขาสั้น มีหัวกะโหลกที่กลมสั้น มีกล้ามเนื้อคอที่แข็งแรง ฟันหน้าใหญ่ และดวงตาเรียวเล็ก กรงเล็บหน้าขยายใหญ่โตมากใช้สำหรับขุดดิน หูและหางมีขนาดเล็กมาก หรือบางชนิดไม่มีเลย
สัตว์ในวงศ์นี้ มีอายุการตั้งท้องแตกต่างออกไปตามแต่ละชนิด แต่ลูกอ่อนเมื่อเกิดออกมาตาจะยังไม่ลืม และขนจะยังไม่ปกคลุมลำตัว จะยังดูดนมแม่เป็นเวลาหลายเดือน ก่อนจะแยกออกไป แต่ในบางชนิด ก็จะแยกตัวออกไปทันที
พบกระจายพันธุ์ในทวีปเอเชีย ตั้งแต่ไซบีเรีย, เอเชียกลาง, เอเชียตะวันออก, เอเชียใต้ และเอเชียตะวันออกเฉียงใต้ และในทวีปแอฟริกา
แบ่งออกได้เป็นวงศ์ย่อย ๆ ได้ 3 วงศ์ 6 สกุล (ดูในตาราง) พบประมาณ 37 ชนิด ในประเทศไทย พบทั้งหมด 3 ชนิด คือ อ้นใหญ่ ("Rhizomys sumatrensis"), อ้นกลาง ("R. pruinosus") และอ้นเล็ก ("Cannomys badius") ซึ่งทั้งหมดเป็นสัตว์ป่าคุ้มครอง และอยู่ในวงศ์ย่อย Rhizomyinae
นกคุ่มสี
นกคุ่มสี หรือ ไก่นา (, ) เป็นนกขนาดเล็กชนิดหนึ่ง ในวงศ์ไก่ฟ้าและนกกระทา (Phasianidae)
ตัวผู้มีสีสันเด่นกว่านกคุ่ม ("Corturnix" spp.) ชนิดอื่นมาก โดยบริเวณหน้าผาก, คิ้ว และด้านข้างของคอเป็นสีน้ำเงินแกมเทา บริเวณใต้ตามีแถบสีขาว 2 แถบ คอหอยสีดำและด้านล่างมีแถบใหญ่สีขาว อกและสีข้างเป็นสีน้ำเงินแกมเทา ลำตัวด้านบนเป็นสีน้ำตาลเข้มมีลายจุดและลายขีดสีดำกระจายอยู่ ลำตัวด้านล่างส่วนที่เหลือเป็นสีน้ำตาลแดง ตัวเมียมีลำตัวด้านบนคล้ายกับตัวผู้ คอหอยสีเนื้อ ลำตัวด้านล่างสีเนื้อแกมม่วง อกและสีข้างมีลายแถบสีออกดำ นิ้วสีเหลืองเข้ม 
พบกระจายพันธุ์ในประเทศอินเดีย, หมู่เกาะนิโคบาร์, ตอนใต้ของจีน, เกาะไต้หวัน, เกาะไหหลำ, เอเชียตะวันออกเฉียงใต้, หมู่เกาะซุนดาใหญ่, ฟิลิปปินส์ จนถึงทวีปออสเตรเลีย 
มีพฤติกรรมอาศัยอยู่ในป่าหญ้า, ป่าละเมาะ และทุ่งโล่ง พบอยู่เป็นคู่หรือฝูงเล็ก ๆ หากินในเวลากลางวัน โดยหากินตามพื้นดิน ได้แก่ เมล็ดพืช และแมลงต่าง ๆ เช่น ปลวก เมื่อพบศัตรูซ่อนตามกอหญ้า ผสมพันธุ์ในช่วงฤดูร้อนต่อฤดูฝน ระหว่างเดือนเมษายนถึงเดือนมิถุนายน ทำรังด้วยการขุดดินให้เป็นแอ่งเล็ก ๆ บริเวณที่เป็นซุ้มกอหญ้าหรือกอพืช อาจนำใบไม้หรือใบหญ้ามาวางในแอ่งเพื่อรองรับไข่ ออกไข่ครั้งละประมาณ 5-7 ฟอง
นิยมเลี้ยงเป็นสัตว์เลี้ยงสวยงาม ในประเทศไทยมีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ปา พุทธศักราช 2535
ไก่นา
ไก่นา เป็นชื่อสามัญของนกหลายชนิด เช่น นกคุ่มสี ("Coturnix chinensis") ในวงศ์ Phasianidae และในวงศ์ Rallidae เช่น นกกวัก ("Amaurornis phoenicurus"), นกอีล้ำ ("Gallinula chloropus"), นกอีโก้ง ("Porphyrio porphyrio") เป็นต้น
โรงเรียนศรีสว่างวงศ์
โรงเรียนศรีสว่างวงศ์ เป็นโรงเรียนเอกชนประเภท ในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่บริเวณถนนนิพัทธ์สงเคราะห์ 2 ตำบลหาดใหญ่ อำเภอหาดใหญ่ จังหวัดสงขลา เปิดสอนในระดับชั้นเตรียมอนุบาลและประถมศึกษาปีแบบสหศึกษา และเป็นโรงเรียนในเครือข่ายเอกชนที่ 2 ของจังหวัดสงขลา
โรงเรียนศรีสว่างวงศ์ก่อตั้งเมื่อวันที่ 16 พฤษภาคม พ.ศ. 2532 โดยมี นางพยอม สารานนท์เป็นผู้รับใบอนุญาต โดยนางพยอม สารานนท์ ได้เล็งเห็นความสำคัญของเด็กและการศึกษาที่มุ่งเน้นให้มีความคิดสร้างสรรค์, มีความรู้ไว้ใช้ในชีวิตประจำวัน, มีจิตสาธารณะ และ สามารถอยู่กับผู้อื่นอย่างมีความสุข โรงเรียนศรีสว่างวงศ์มีเนื้อที่ 3 ไร่ 3 งาน 40 ตารางวา ตั้งอยู่ที่ 47/82 ถนนนิพัทธ์สงเคราะห์ 2 ตำบลหาดใหญ่ อำเภอหาดใหญ่ จังหวัดสงขลา 90110 เปิดสอนตั้งแต่ชั้นเตรียมอนุบาล 1 ถึง 6 ชั้นประถมศึกษาปีที่ 6 มีทั้งหมด 5 อาคารและยังมีห้องเสริมในการสอนแบบพิเศษ คือ ห้องวิทยาศาสตร์, ห้องนาฏศิลป์, ห้องคอมพิวเตอร์, ห้องศูนย์สื่อ สำหรับเด็กอนุบาล และห้องสมุดสำหรับนักเรียน และในปี พ.ศ. 2555 ได้เปลี่ยน
ผู้อำนายการโรงเรียนศรีสว่างวงศ์ เป็น นายวิวัฒน์ชัย สุนทรวิภาต เข้ามารับตำแหน่งแทน นาง พยอม สารานนท์
อาร์-77
อาร์-77 (R-77 RVV-AE) นาโต้เรียกว่า เอเอ-12 แอดเดอร์ (AA-12 Adder) เป็นขีปนาวุธอากาศสู่อากาศระยะปานกลาง สัญชาติรัสเซีย นำวิถีด้วยเรดาร์ กล่าวกันว่าสร้างขึ้นมาเพื่อตอบโต้กับ เอไอเอ็ม-120 แอมแรม ของสหรัฐอเมริกา จึงได้รับฉายาว่า "แอมแรมสกี้"
นกหกเล็กปากดำ
นกหกเล็กปากดำ () เป็นนกแก้วสีเขียวขนาดเล็ก พบในประเทศไทยไปจนถึงบอร์เนียว กินดอกไม้ หน่ออ่อน ผลไม้ และเมล็ดเป็นอาหาร
นกหกเล็กปากดำยาวจากปลายปากถึงปลายหาง 12-14.5 เซนติเมตร ตัวป้อม คอสั้น หัวโต ปากเล็กหนาและค่อนข้างแบนข้าง สันปากบนโค้งงุ้มลงมา ปลายปากแหลม คลุมปลายปากล่าง ลิ้นสั้นเป็นก้อนเนื้อหนา โคนปากบนเป็นแผ่นหนังเปลือยเปล่านิ่มที่มีรูจมูก 2 รูป เปิดออก ปีกกว้างและปลายปีกแหลม ขนปลายปีกมี 10 เส้น ขนหางสั้นมากและปลายหางมน ขนหางมี 12 เส้น มีนิ้วเท้าข้างละ 4 นิ้ว ยื่นไปข้างหน้า 2 นิ้ว และยื่นไปข้างหลัง 2 นิ้ว ปากสีดำ ม่านตาสีน้ำตาลไหม้ ขาและนิ้วเท้าสีน้ำตาลออกเหลือง สองเพศมีสีแตกต่างกัน
ตัวผู้ หัวและลำตัวสีเขียวสด ลำตัวส่วนบนมีสีเข้มกว่าลำตัวส่วนล่าง แต่กลางกระหม่อมมีแต้มสีน้ำเงิน กึ่งกลางหลังตอนบนเป็นแถบสีน้ำตาลเจือส้ม หลังตอนล่างมีแถบสีเหลืองพาดขวาง ตะโพกและขนคลุมบนโคนหางสีแดงสด ขนคลุมปีก ขนกลางปีกและขนปลายปีกมีครีบขนด้านในสีคล้ำ ขนคลุมใต้ปีกสีเขียว ใต้ปีกสีฟ้า หางสีเขียวสด แต่ใต้หางสีฟ้า ใต้คอและอกตอนบนเป็นแถบสีแดงสด สีข้างเจือสีเหลืองเล็กน้อย ตัวเมียหัวและลำตัวสีเขียวสดคล้ายตัวผู้ แต่สีหม่นกว่าเล็กน้อย ลำตัวส่วนล่างออกสีเหลือง แต้มสีน้ำเงินที่กลางกระหม่อมคล้ำกว่า และแถบสีส้มที่กลางหลังตอนบนแคบกว่า ไม่มีแถบสีแดงที่อกและแถบสีเหลืองที่หลังตอนล่าง
พบในประเทศไทยไปจนถึงบอร์เนียว ประเทศไทยพบในภาคใต้ ในจังหวัดกระบี่ พัทลุง สงขลา สตูล ปัตตานี นราธิวาส และยะลา
โรงเรียนวิชูทิศ
โรงเรียนวิชูทิศ เป็นโรงเรียนในกรุงเทพมหานคร ประเทศไทย
โรงเรียนวิชูทิศ สำนักงานเขตดินแดง กรุงเทพมหานคร เริ่มทำการก่อสร้างเมื่อวันที่ 13 เมษายน 2503 ภายในบริเวณที่ดินเทศบาลของกรุงเทพมหานคร มีเนื้อที่ประมาณ 9 ไร่เศษ สร้างด้วยเงินงบประมาณประจำปีของเทศบาลกรุงเทพมหานครประกอบด้วยอาคารบ้านไม้ 2 ชั้น ขนาด 8 ห้องเรียน หอประชุม 1 หลัง บ้านพักครูเป็นเรื่อง 1 แถว ขนาด 6 ห้อง บ้านพักนักการภารโรง 1 หลัง
โรงเรียนวิชูทิศได้เปิดทำการสอนเมื่อวันที่ 17 พฤษภาคม 2504 และทำพิธีเปิดป้ายชื่อโรงเรียน วิชูทิศ ในวันที่ 27 พฤษภาคม 2504 ซึ่งตรงกับวันคล้ายวันสถาปนาเทศบาลกรุงเทพมหานคร
วิชูทิศพร้อมเพรียงเพื่อเกรียงไกร ด้วยจิตใจพัฒนาสามัคคี
ยึดวินัยพร้อมน้ำใจด้วยไมตรี เพื่อชีพนี้มีสุขเพื่อทุกคน
ศาสน์ กษิตรย์ น้อมไว้กับใจตน จะอดทนมุ่งทำดีไม่มีคลาย
พร้อมสละพลีให้ทั้งใจและกาย ตราบจนตายวิชูทิศแนบจิตเรา
โดยที่ใน
ปลาฉลามพอร์ตแจ็กสัน
ปลาฉลามพอร์ตแจ็กสัน (; ) เป็นปลาฉลามขนาดเล็กชนิดหนึ่ง ที่อยู่ในวงศ์ Heterodontidae
ปลาฉลามพอร์ตแจ็กสันเป็นปลาฉลามขนาดเล็กชนิดหนึ่ง ที่ไม่มีอันตรายต่อมนุษย์ มีความยาวประมาณ 100-120 เซนติเมตร และพบยาวเต็มที่ 1.67 เมตร มีลำตัวยาวทรงกระบอก มีส่วนหัวที่เหลี่ยมคล้ายกับหัวของวัว ปากมีขนาดเล็ก และมีฟันซี่เล็ก ๆ ที่ไม่แหลมคม ใช้สำหรับกินสัตว์มีเปลือกตามหน้าดินชนิดต่าง ๆ, เม่นทะเล และหอยเป็นอาหารโดยเฉพาะ
นอกจากนี้แล้วมีรายงานว่า ที่ครีบหลัง 2 ครีบ มีเงี่ยงที่มีพิษ
ปลาฉลามพอร์ตแจ็กสันเป็นปลาที่หากินและอาศัยอยู่บริเวณหน้าดิน พื้นทะเล รอบ ๆ ออสเตรเลีย เช่น ท่าเรือแจ็กสัน หรือ อ่าวซิดนีย์ อันเป็นที่มาของชื่อเรียก
ปลาฉลามพอร์ตแจ็กสันเป็นปลาที่มีวงจรชีวิตค่อนข้างมหัศจรรย์ กล่าวคือ เป็นปลาฉลามที่ออกลูกเป็นไข่ ซึ่งเชื่อว่าลักษณะเดียวกับปลาฉลามในยุคจูราสซิคแพร่ขยายพันธุ์เช่นเดียวกัน ลักษณะของไข่จะมีลักษณะเป็นเกลียวคล้ายกับที่เปิดจุกไวน์สีคล้ำ ปลาตัวเมียมีขนาดใหญ่กว่าปลาตัวผู้ จะวางไข่ครั้งละ 2 ฟอง การผสมพันธุ์จะเกิดในช่วงที่พระจันทร์เต็มดวงที่น้ำขึ้นเต็มที่ ปลาจะว่ายมารวมตัวกันนับร้อยตัว ปลาตัวผู้จะเป็นฝ่ายกัดที่ครีบหลังตัวเมีย เมื่อออกไข่แล้ว ปลาตัวผู้จะเป็นฝ่ายใช้ปากคาบไข่ไปซ่อนไว้ในกอสาหร่ายเพื่อให้ปกป้องไข่ ซึ่งจะเวลา 9 เดือน ที่ลูกปลาจะฟักออกมา เมื่อลูกปลาออกมาแล้ว จะว่ายน้ำเข้าสู่ชายฝั่งและเลี้ยงดูตัวเองบริเวณนั้น เช่น ป่าโกงกาง, ปากแม่น้ำ เป็นต้น ปลาจะเข้าสู่วัยเจริญพันธุ์เมื่ออายุได้ 25 ปี
เบนดิ้ง เดอะ รูลส์
เบนดิ้ง เดอะ รูลส์ เป็นภาพยนตร์ในปี ค.ศ. 2012 กำกับโดย อาร์ตี้ แมนเดลเบิร์ก โดยผลิตจาก ดับเบิลยูดับเบิลยูอี สตูดิโอส ค่ายภาพยนตร์ของดับเบิลยูดับเบิลยูอี นำแสดงโดย อดีตนักมวยปล้ำอาชีพ อดัม "เอดจ์" โคปแลนด์ และ เจมมี เคนนาดี โดยภาพยนตร์เรื่องนี้มีกำหนดออกฉายในวันที่ 9 มีนาคม ค.ศ. 2012 ทุกโรงภาพยนตร์ในสหรัฐอเมริกา